sagorsarker/bangla-wikipedia huggingface dataset:
মার্ক পিলগ্রিম

মার্ক পিলগ্রিম একজন সফটওয়্যার ডেভেলপার, লেখক ও মুক্ত সফটওয়্যার আন্দোলনের সক্রিয় কর্মী ও সমর্থক। তিনি একটি জনপ্রিয় ব্লগ ও বেশ কিছু জনপ্রিয় গ্রন্থের প্রণেতা। তার লিখিত গ্রন্থগুলোর মধ্যে পাইথন প্রোগ্রামিং ভাষার উপর লিখিত “ডাইভ ইনটু পাইথন” একটি আত্যন্ত জনপ্রিয় গ্রন্থ যা জিএনইউ ফ্রি ডকুমেন্টেশন লাইসেন্সের আওতায় প্রকাশিত। মার্ক আইবিএম এর এমার্জিং টেকনোলজি গ্রুপের এ্যক্সেসিবিলিটি আর্কিটেক্ট হিসেবে কাজ করেন। পরবর্তীতে ২০০৭ সালের মার্চ মাস থেকে তিনি বিশ্বখ্যাত প্রতিষ্ঠান গুগলে কাজ করা শুরু করেন।
পিলগ্রিম ১৯৯২ সালে কর্নেল বিশ্ববিদ্যালয়ে ২য় বর্ষে অধ্যয়ন কালে তার সহপাঠী ডেভিড ব্লুমেন্থালের সহযোগিতায় কর্নেল কম্পিউটার সেন্টারের তিনটি গেইমের সাথে “এমবিডিএফ” নামক একটি ভাইরাস এম্বেড করেন। ভাইরাস আক্রান্ত গেইমগুলো পরবর্তীতে স্ট্যানফোর্ড বিশ্ববিদ্যালয়ের মহাফেজখানায় স্থানান্তরিত করা হয় ও এতে করে বিশ্ববিদ্যালয়ের কম্পিউটারগুলোতে গোলযোগ দেখা দেয়! ভাইরাসের উৎস শনাক্ত করা হয় এবং মার্ক ও ব্লুমেন্থালকে “সেকেন্ড-ডিগ্রী কম্পিউটার টেম্পারিং” এর দ্বায়ে গ্রেফতার করা হয়। বিচারে মার্ক ও ডেভিডকে দোষী সব্যস্ত করা হয় ও ক্ষতিগ্রস্ত কম্পিউটার গুলোকে পুরবাবস্থায় ফিরিয়ে আনার আদেশ দেয়া হয়। সেই সাথে পরবর্তী এক বছর ধরে প্রতি সাপ্তাহে ১০ ঘণ্টা করে বাধ্যতামূলক সমাজ সেবামূলক কাজের নির্দেশ দেয়া হয়।
গ্রন্থ ও নিবন্ধ
ডাইভ ইনটু পাইথন
ডাইভ ইনটু পাইথন বইটি পাইথন প্রোগ্রামিং ভাষা ও সফটওয়্যার উন্নয়নের উপর পিলগ্রিমের লিখিত একটি জনপ্রিয় ও বিনামূল্যে বিতরণযোগ্য বই। এই বইটি টিচ-বাই-এক্সাম্পল বা উদাহরণের-মাধ্যমে-শেখানো পদ্ধতির উল্লেখযোগ্য দৃষ্টান্ত। বইটি মূলত প্রোগ্রামিং ভাষায় কিছুটা অভিজ্ঞতা রয়েছে (যদিও বাধ্যতামূলক নয়) এমন প্রোগ্রামারদের লক্ষ্য করে লিখিত। বইটি সর্বপ্রথম প্রকাশিত () হয় ২০০৪ সালে। ২০০৯ সালে এর দ্বিতীয় সংস্করণ () প্রকাশিত হয়। দ্বিতীয় সংস্করণটি পাইথন ৩ সংস্করণকে কেন্দ্র করে লেখা হয়। দুটি সংস্করণই অনলাইনে ইবুক হিসেবে ও মুদ্রিত আকারে পাওয়া যায়।
বইটির বেশির ভাগ জুড়েই রয়েছে বেশ কিছু উদাহরণ প্রোগ্রাম। সেই সাথে রয়েছে টীকা ও সংশ্লিষ্ট বিষয়ের উপর বিশদ আলোচনা। বইটির উল্লেখযোগ্য বৈশিষ্ট্য হল এই বইয়ের উদাহরণ প্রোগ্রামগুলোকে প্রয়োজনানুসারে অভিশ্রুত করে কীভাবে নতুন প্রোগ্রাম লেখা যায় সেই বিষয়ে এতে বিশদ আলোচনা করা হয়েছে। ডাইভ ইনটু পাইথনে লিখিত প্রোগ্রামগুলোর মধ্যে একটি প্রোগ্রাম হল এমপিথ্রি ফাইলের উপরে। যেখানে একটি ডিরেক্টরি থেকে ফাইল গুলোর হেডার ইনফরমেশন অনুযায়ী এমপিথ্রি ফাইল গুলোকে খুঁজে বের করে সেগুলোর শিল্পী ও এ্যালবাম অনুসারে তথ্য সংরক্ষণের উপর আলোচনা করা হয়েছে। এছাড়াও বইটিতে অবজেক্ট ওরিয়েন্টেড প্রোগ্রামিং, ডকুমেন্টেশন, ইউনিট টেস্টিং, এক্সেসইং এবং HTML ও XML পারসিং বিষয়ে সবিস্তর আলোচনা করা হয়েছে।
তিনাশি প্যানিয়াঙ্গারা

তিনাশি প্যানিয়াঙ্গারা (জন্ম: ২১ অক্টোবর, ১৯৮৫) ম্যারোনদেরা এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য তিনাশি টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকে খেলছেন। তিনি ডানহাতে ব্যাটিং ও ডানহাতে ফাস্ট মিডিয়াম বোলিং করে থাকেন। জিম্বাবুয়ের ক্রিকেট ইতিহাসে তিনি দ্রুততম বোলারদের একজন হিসেবে চিহ্নিত হয়েছেন।
২০০৩-০৪ মৌসুমে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে প্যানিয়াঙ্গারা প্রথমবারের মতো সকলের দৃষ্টি আকর্ষণ করতে সক্ষম হন। প্রতিযোগিতায় ৩১ রানে ৬ উইকেট দখল করে জিম্বাবুয়ের বিজয়ে ভূমিকা রাখেন। ২০০৪ সালে পনের জন বিদ্রোহী খেলোয়াড়ের পরিবর্তে তাকেও দলে অন্তর্ভুক্ত করা হয়েছিল। বার্কিসল্যান্ড ক্রিকেট ক্লাবের হয়ে খেলার সময় গ্রীষ্মকালে ইংল্যান্ডের কাউন্টি ক্রিকেট খেলতে যান। তারপর তিনি নটিংহামে স্থানান্তরিত হন।
২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় গ্রুপ-পর্বে আয়ারল্যান্ড ক্রিকেট দলের বিপক্ষে তিনি তার সেরা বোলিং নৈপুণ্য (৪/৩৭) প্রদর্শন করেন। তা স্বত্ত্বেও তার দল ৩ উইকেটের ব্যবধানে পরাজিত হয়।
সারেগামা

সারেগামা ইন্ডিয়া লিমিটেড, () পূর্বে দ্যা গ্রামোফোন কোম্পানী অব ইন্ডিয়া, হল একটি ভারতীয় সঙ্গীত কোম্পানী। এছাড়াও সারেগামা হোম ভিডিওর ব্যবসায়িক কাজ করে থাকে। এটা সঙ্গীত লেবেল সারেগামা, আরপিজি মিউজিক এবং এইচএমভি ব্যবহার করে।
সারেগামা কলকাতার পশ্চিমবঙ্গে অবস্থিত।
১৯০১ সালে এটি ইলেক্ট্রিক এন্ড মিউজিকাল ইন্ডাস্ট্রিজ লিমিটেড, ইমিআই, লন্ডনে প্রথম বিদেশী শাখা হিসাবে কার্যক্রম শুরু করে।
আরপিজি গ্রুপ ইএমআই থেকে ১৯৮৫ সালে এই কোম্পানীর উপর দায়িত্ব নেন। ২০০৫ সালে, এই কোম্পানীর গত ৮% অবশিষ্ট ইএমআই পণ বিক্রি হয়, ইএমআই থেকে এটি সম্পূর্ণভাবে সম্পর্কহীনভাবে তৈরী হয়। এখন, ইএমআই এর কার্যক্রম ভারতে ১৯৯৮ সালে শুরু হয় যা ভার্জিন রেকর্ডস ভারতের অধীন ছিল।
নভেম্বর ৩, ২০০০ সালে পশ্চিমবঙ্গে কোম্পানির নাম "দ্যা গ্রামোফোন কোম্পানী অব ইন্ডিয়া লিমিটেডের" থেকে "সারেগামা ইন্ডিয়া লিমিটেড" নামে পরিবর্তন করা হয়। নাম পরিবর্তন করার জন্য কোম্পানির অভিপ্রায় সঙ্গীত এবং বিনোদন ব্যবসার মধ্যে একটি ভারতীয় কোম্পানী হিসাবে এর জায়গা রিপজিশনে ছিল। "সারেগামা" নামটি ভারতীয় বাদ্যযন্ত্র স্কেলের প্রথম চারটি নোট বোঝায়।
সারেগামা ভারতের প্রাচীনতম ও বৃহত্তম রেকর্ড লেবেলগুলোর মধ্য অন্যতম একটি। সারেগামা ৭০০০০ এর অধিক গান এবং ৬০০ টি ক্যাসেট ও সিডি নির্মাণের কাজ করেছে। সারেগামা নিম্নলিখিত আকারে সেবা প্রদান করে থাকে:
তারা মিউজিক

তারা মিউজিক () হল একটি বাংলা ভাষার সঙ্গীতের টেলিভিশন স্টেশন। এটি স্বল্পমেয়াদের জন্য ২০১৩ সালের মে মাসে সম্প্রচার বন্ধ হয়ে গিয়েছিল।
তারা মিউজিক ২০০৫ সালের ২১ ফেব্রুয়ারি বাংলাভাষী সঙ্গীতপ্রেমীদের জন্য ২৪ ঘণ্টার বেসরকারী স্যাটেলাইট চ্যানেল হিসেবে যাত্রা শুরু করে। তবে এটি আকষ্মিকভাবে ২০১৩ সালের মে মাসে বন্ধ হয়ে যায়। পরবর্তীতে চ্যানেলটি আবার চালু করা হয়।
সিদ্ধং লিপি

সিদ্ধং (𑖭𑖰𑖟𑖿𑖠𑖽, , "বোঞ্জি") অর্থাৎ "সম্পন্ন" অথবা "নিখুঁত"। সিদ্ধং (পরবর্তীকালে সিদ্ধমাতৃকা) লিপি থেকে বাংলা লিপি এবং অসমীয়া লিপিটি উৎপন্ন (উদ্ভূত) হয়েছে এবং কানা লিপিকেও উদ্বুদ্ধ করেছে। সিদ্ধং লিপিটি ৬০০ থেকে ১২০০ খ্রিষ্টাব্দ পর্যন্ত ব্যবহৃত ছিল।
জুন ২০১৪তে ইউনিকোডের সপ্তম সংস্করণে সিদ্ধং লিপি যোগ করা হয়। এর ইউনিকোড সীমা U+11580 থেকে 115FF পর্যন্ত।
জোসেফ ওল্লার

জোসেফ ওল্লার (জোসেফ ওল্লার ই রোকা কাতালান) (১৮৩৯–১৯২২) একজন স্প্যানিশ উদ্যোক্তা ছিলেন। তিনি তার জীবনের বেশিরভাগ সময় প্যারিসে বসবাস করেন। বিখ্যাত সরাই মাউলিন রাউঝ এর প্রতিষ্ঠাতা এবং পারিমুটেল বেটিং-এর আবিষ্কারক তিনি।।
টেরেসায় জন্মগ্রহণ করে শৈশবেই তিনি ফ্রান্সের নাগরিক হয়ে সেখানেই তার পরিবারের সাথে বসবাস করেন। পরে তিনি স্পেনে দিরে আসেন এবং বাইলবিওতে একটি বিশ্ববিদ্যালয়ে পড়াশোনা করে। সেখানে তিনি মোরগ-লড়াই-এর ভক্র হয়ে ওঠেন এবং বইনির্মাতা হিসেবে তার কর্মজীবন শুরু করেন।
প্যারিসে ১৮৬৭ সালে জোসেফ ওল্লার নতুন ধরনের বাজির পদ্ধতি আবিষ্কার করেন যার নাম তিনি দেন পারিমুটেল। তিনি সফলভাবে ফরাসি রেসের মাঠে এই পদ্ধতি আনয়ন করেন। তবু ১৮৭৪ সালে জোসেফ ওল্লারকে ১৫ দিন কারাবাস করতে হয় এবং অবৈধ জুয়া চালানোর অপরাধে জরিমাণা করা হয়। পরবর্তীতে ১৮৯১ সালে ফরাসি কর্তৃপক্ষ তার পদ্ধতিকে বৈধ করে এবং নির্ধারিত অদ্ভুত জুয়া নিষিদ্ধ করে। দ্রুত ওল্লারের "পারিমুটেল" পৃথিবীর অধিকাংশ রেসের মাঠে জনপ্রিয় হয়ে গেল। তবে এই পদ্ধতিটিকে আরো উন্নত করেন জর্জ আলফ্রেড জুলিয়াস। তিনি স্বয়ংক্রিয় টোটালাইজেটর আবিষ্কার করেন।
১৮৭৬ সাল থেকে জোসেফ বিনোদনমূলক জগতের দিকে আকর্ষিত হন। তিনি প্রথমে বিভিন্ন অডিটোরিয়াম এবং ভেন্যু খোলেন; যেমনঃ ফ্যানাটাইসাইস ওল্লার, লা বোম্বোনিয়েরে, থিয়েটারে দাস নৌভেয়াতেস, নৌভে সির্গ এবং দ্য মনটাগন্স রুশেস। তবে ১৮৮৯ সালে তিনি বিখ্যাত মাউলিন রাউঝ খোলেন। চার বছর পর তিনি প্রথম প্যারিসীয় মিউজিক হল: প্যারিস অলিম্পিয়া খোলেন।
তাকে পিয়েরে ল্যাচাইক কবরখানাতে সমাহিত করা হয়।
অ্যান্টনি মারিয়া আলকোভার

অ্যান্টনি মারিয়া আলকোভার ই সুরেডা, বা (কাতালানে) "মসেঁ আলকোভার" হিসেবেও পরিচিত (), সান্তা সির্গা, মানাকোর, ২রা ফেব্রুয়ারি ১৮৬২ – পালমা, মাজোর্কা, ৮ই জানুয়ারি ১৯৩২) একজন আধুনিক মাজোর্কা লেখক। তিনি বিভিন্ন বিষয়ের উপর লেখালেখি করেছেন যার মধ্যে ক্যাথলিক গির্জা, ফোকলোর এবং ভাষাবিদ্যা উল্লেখযোগ্য। তিনি কাতালান ভাষা ও উপভাষার উপর আগ্রহ জাগিয়ে তুলতে অবদান রেখেছেন। তার কাজের মধ্যে কাতালান-ভ্যালেন্সীয়-ব্যালেরিক অভিধান অন্যতম।
আলকোভার সান্তা সির্গা নামক মানাকোর এবং পোর্ট ক্রিস্টোর মাঝে এক ছোট এলাকায় জন্মগ্রহণ করেন। তিনি শ্রমজীবীর সন্তান ছিলেন। ল্যাটিন এবং ক্ল্যাসিকে পড়াশোনার পর তিনি ১৫ বছর বয়সে পাল্‌মা দ্য মাল্লোর্কায় যান যেখানে তিনি সেমিনারির উপর তার পড়াশোনা চালিয়ে যান। তিনি অতি দ্রুত একজন একগুঁয়ে বিতর্কী হিসেবে পরিচিত হন।
যদিও তার প্রথম সাহিত্য ছিল স্প্যানিশে, তিনি আবারো ১৮৭৯ সালে কাতালানে ফিরে আসেন। ঐদিন থেকে তিনি প্রাচীন গল্প (ফেবল) এবং মাজোর্কার ফোকলোর সংগ্রহ করতে থাকেন। ১৮৮০ সালের দিকে বিভিন্ন জার্নালে এগুলো তিনি সিউডোনিম জোর্ডি দ্য'এস রাকোর মাধ্যমে প্রকাশ করতে লাগলেন। তার এই সংগ্রহে প্রায় ৪৩০ ফোক-গল্প ছিল যা ইংরেজি সহ বিভিন্ন ভাষায় অনুবাদ করা হয়।
১৮৮৬ সালে তিনি নিজেকে পুনরায় বিন্যস্ত করেন এবং মানাকোরের প্যারিশ ঋত্বিক হন। ১৮৮৮ সালে তিনি পাল্‌মার যাজকীয় ইতিহাসের অধ্যাপক হন। ১৮৯৮ সালে মাজোর্কার নতুন যাজক, পিয়েরে জোয়ান ক্যাম্পিন্স আই বার্সেলো তাকে মাজোর্কার ডায়োসেজের ভিকার জেনারেল হিসেবে নিয়োগ দেয়া হয়।
তিনি ১৯১৬ সাল পর্যন্ত ঐ পদে নিয়োজিত ছিলেন
১৯০৫ সালে তিনি মাজোর্কার ক্যাথেড্রালের ধর্মশাস্ত্রের ম্যাজিস্টাল পদও লাভ করেন।
১৯০৬ সালে তিনি তার নতুনতে এবং তার সভাপতিত্বের মাধ্যমে সর্বপ্রথম "কংগ্রেস ইন্টারন্যাশনাল দ্য লা লিয়েঙ্গা কাতালানা" (কাতালান ভাষার আন্তর্জাতিক কংগ্রেস) আয়োজন করেন। তাকে "ইন্সটিটিউট দ্য'এস্তুদিস কাতালানস" এর দর্শন বিভাগের বিভাগীয় অধ্যাপক করা হয়। তবে তিনি শীঘ্রই এই পদ থেকে পদত্যাগ করেন কারণ অন্যান্য অধ্যাপকদের সাথে ঝামেলার কারণে।
তার বিখ্যাত রচনা হল Català-Valencià-Balear অভিধান। তবে এর শেষ তিনি দেখে যেতে পারেননি।
এট৯ তার সাহায্যকারী ফ্রান্সিস দ্য বোর্জা আই মল কর্তৃক শেষ হয়।
তার অন্যান্য কাজের মধ্যে, তিনি বার্সেলোনার "অ্যাকাডেমিয়া দ্য বোনস লিয়েট্রস দ্য বার্সেলোনা"র সংবাদদাতা ছিলেন।
তার সাহিত্যিক কাজ মূলত ভাষাবিদ্যাগত গবেষণা, ইতিহাস, বিখ্যাত গল্প এবং ফোকলোর সংগ্রহ, বিভিন্ন আত্মজীবনী, ভ্রমণকাহিনী এবং একটি উপন্যাস।
জাপানি লাল সেনা

জাপানি লাল সেনা () হচ্ছে ১৯৭১-এর প্রথমদিকে ফুসাকো শিগেনোবু দ্বারা লেবাননে গঠিত একটি সামরিক গ্রুপ।
বিমান ছিনতাইয়ে পৃথিবীর ইতিহাসে জাপানী রেড আর্মি ছিল খ্যতিমান ছিল। ১৯৭০ ও ১৯৮০-এর দশকে সারা পৃথিবীতে সিরিজ বিমান ছিনতাইয়ের অনেকগুলো ঘটনাও ঘটিয়েছে তারা।
১৯৭১ সালে জাপানী রেড আর্মি, পিএলএফপি এর সাথে যুক্ত হয়ে তৃতীয় বিশ্ব যুদ্ধের ঘোষণা দেয়। বিমান ছিনতাই ছাড়াও তারা ১৯৮০ সালের পরে মনোনিবেশ করে দূতাবাস বোমা মেরে উড়িয়ে দেয়ার কাজে। পৃথিবীর নানান দেশের আমেরিকান, জাপানী বা ইউরোপিয়ান অনেক দূতাবাস তারা উড়িয়ে দেয় নিমিষে।
ফুসাকো শিগেনোবু

ফুসাকো শিগেনোবু () হচ্ছেন এখনকার নিষিদ্ধ জাপানি লাল সেনার প্রতিষ্ঠাতা এবং প্রাক্তন নেতা।
শিগেনোবু ২৮ সেপ্টেম্বর ১৯৪৫ সালে টোকিওর সেতাগায়া ওয়ার্ডে জন্মেছিলেন। উচ্চ মাধ্যমিক শেষে তিনি কিকোমান কর্পোরেশনে কাজের জন্য গিয়েছিলেন এবং মেইজি বিশ্ববিদ্যালয়ের অধিভুক্ত এক নৈশ বিদ্যালয়ে কলেজের কোর্স শুরু করেন। পরবর্তীতে তিনি ইম্পেরিয়াল জাপানি সেনাবাহিনীর একজন মেজর হয়েছিলেন এবং তাকে মাঞ্চুরিয়ায় নিয়োগ দেয়া হয়, যেটি ছিলো দ্বিতীয় বিশ্বযুদ্ধের আগে ও পরে জাপানি নিয়ন্ত্রণে।
সায়রা বানু

সায়রা বানু (, , জন্ম: ২৩ আগস্ট ১৯৪৪), এছাড়াও সাইরা বানো হিসাবেও পরিচিত, হলেন একজন ভারতীয় বলিউড অভিনেত্রী এবং বলিউডের কিংবদন্তি অভিনেতা দিলীপ কুমার এর সহধর্মিনী। তিনি ১৯৬১ থেকে শুরু করে ১৯৮০ সাল পর্যন্ত বলিউডের অনেক ছবিতে অভিনয় করেছেন।
সায়রা বানু, অভিনেত্রী নাসিম বানু এবং চলচ্চিত্র প্রযোজক মিঞা এহসান উল হক এর ঘরে ভারতে জন্মগ্রহণ করেন; যিনি মুম্বাই এর মধ্যে "ফুল" এবং পাকিস্তানে "ওয়াদাহ" দুটি বিখ্যাত চলচ্চিত্র প্রযোজনা করেন। সায়রা লন্ডনে তার শৈশব কালের উল্লেখযোগ্য অংশ ব্যয় করেন এবং সেখানেই তার স্কুলজীবন সমাপ্ত করেন।
সায়রা বানু মাত্র ১৬ বছর বয়সে ১৯৬০ সালে বলিউডের ছবিতে অভিনয়ের মাধ্যমে নায়িকা হিসেবে আত্মপ্রকাশ করেন। তিনি একটি অনুষ্ঠানে বলেন যে, তার কোন প্রতিভা এবং কোন নাচের অভিজ্ঞতা ছিল না।
সায়রা বানু ১৯৬৬ সালে বলিউড কিংবদন্তি দিলীপ কুমার এর সাথে বিবাহ বন্ধনে আবদ্ধ হন। তখন তার মাত্র ২২ বছর বয়স ছিল কিন্তু এই সময়ে দিলীপ কুমারের বয়স ছিল ৪৪ বছর, আর এতে করে তাদের বয়সের ব্যবধান ছিল ২২ বছরের।
দ্য ক্লেফট

দ্য ক্লেফট (২০০৭) নোবেল বিজয়ী সাহিত্যিক ডোরিস লেসিং এর লেখা একটি উপন্যাস। এটি মূলত নারীবাদের উপরে লেখা অন্যতম একটি উপন্যাস।
গল্পটি রোমান সম্রাট নিরোর রাজত্ব কালে একজন রোমান ঐতিহাসিক দ্বারা বর্ণনা করা হয়। সে গল্পটি বলে মনুষ্যজাতির শুরুর গোপন ইতিহাস হিসেবে, যা একত্রিত করা হয় বিভিন্ন নথিপত্রের বর্জিতাংশ এবং কথিত ইতিহাস থেকে যা যুগ যুগ ধরে বলা হচ্ছে।
সৃষ্টির শুরুতে মনুষ্যজাতি শুধুমাত্র নারীদের দ্বারা অযৌন প্রক্রিয়ায় উৎপাদন করা হতো। এই নারীরা ছিলো শান্ত জাতি এবং তাদের অল্প কিছু সমস্যা ছিলো। তারা সমুদ্রের পাড়ে বাস করতো এবং আংশিকভাবে জলজও ছিলো। তারা নিজেদেরকে "ক্লেফট" নামে ডাকতো যা একটি বড় শিলা "দ্য ক্লেফট" এর একটি বড় ফাটল থেকে এসেছে, যেটিকে তারা পবিত্র বলে গণ্য করতো এবং শিলাটি দেখতে নারী যোনির অনুরূপ ছিলো।
একদিন একজন ক্লেফট একটি পুরুষ সন্তান জন্ম দেয় যেটিকে তারা দানব নামে অভিহিত করে। এটি এমন ভয়ের উদ্রেক ঘটায় যে ছেলেটিকে ক্লেফটরা হত্যা করে। কিন্তু আরও "দানব" জন্ম হতে থাকে এবং ক্লেফটরা দানব নামে অভিহিত ছেলে শিশুদের একটি শিলার উপর রেখে আসে মারা যাওয়ার জন্য। কতগুলো ঈগল যেগুলো তাদের পাশেই বাস করতো, তারা মরণাপন্ন শিশুদের দেখে ছোঁ মেরে নিয়ে যায় এবং তাদেরকে কাছের একটি উপত্যকায় ফেলে দেয় যেখানে শিশু গুলো উপকারী হরিণ কর্তৃক পালিত হয়। বাচ্চা গুলো ধীরে ধীরে বড় হয় এবং নিজেদেরকে প্রতিরোধ করতে শেখে। ঈগলের দ্বারা আরো অনেক বালক শিশু ঐখানে আনার দ্বারা দ্রুত তাদের নিজেরদের একটি আলাদা জাতির উত্থান ঘটে।
একদিন একজন নারী ঐ উপত্যকার উপর দিয়ে বেড়ানোর সময় ঐখানের নতুন পুরুষ জাতির দ্বারা ধর্ষিত হয়। তারপর নারীটি ঐখান থেকে পালিয়ে আসে এবং নয় মাস পরে নতুন, মিশ্র ধরনের এক শিশুর জন্ম দেয়। যখন ঐ নারীটি (ক্লেফট) এই ঘটনা অন্য সব ক্লেফটদের বলে তখন এই দুই জাতি একে অপরের সংস্পর্শে আসে। তবুও ক্লেফটদের কর্ত্রী "দানবগুলোকে" (পুরুষ) ভয় পায় এবং মেরে ফেলার সিদ্ধান্ত নেয়।
অনিল কাপুরের পুরস্কার এবং মনোনয়ন তালিকা

অনিল কাপুর এর প্রাপ্ত পুরস্কার ও মনোনয়নের এটি একটি তালিকা, যিনি একজন ভারতীয় জনপ্রিয় অভিনেতা।
অনিল কাপুর (জন্ম ২৪ ডিসেম্বর ১৯৫৬) একজন ভারতীয় অভিনেত্রী এবং চলচ্চিত্র প্রযোজক। তাকে অসংখ্য বলিউড সিনেমায় এবং সম্প্রতি আন্তর্জাতিক সিনেমায় তাকে অভিনয় করতে দেখা যায়। কাপুর ৩০ বছর ধরে অভিনয় করেন এবং এরপর তিনি সমালোচক "গান্ধী, মাই ফাদার" চলচ্চিত্র প্রযোজনার মাধ্যেম তিনি চলচ্চিত্র প্রযোজনা শুরু করেন।
অনিল কাপুর হিন্দি চলচ্চিত্রে অভিষেক করেন, উমেষ মেহরার "হামারে তুমহারে" (Hamare Tumhare) (১৯৭৯) সিনেমায় একটি ছোট্ট চরিত্রে অভিনয়ের মাধ্যমে। তারপর ১৯৮০ সালে প্রধান অভিনেতা হিসেবে বর্ষীয়ান পরিচালক বাপু পরিচালিত তেলুগু সিনেমা ভামসা ভ্রুক্ষাম (Vamsa Vruksham) এ অভিনয় করেন। তারপর তিনি কন্নড় চলচ্চিত্রে অভিষেক করেন মানি রত্নের ব্লকবাস্টার পল্লবী আনু পল্লবী (Pallavi Anu Pallavi) এ অভিনয়ের মাধ্যমে। তিনি প্রথম ফিল্মফেয়ার পুরস্কার জিতেন, সহ-অভিনেতা বিভাগে। তিনি যশ চোপরার মশাল (Mashaal) (১৯৮৪) এ সহ-অভিনেতা হিসেবে অভিনয়ের জন্যে তিনি এই পুরস্কার জিতেন। কাপুর প্রথম ফিল্মফেয়ার সেরা অভিনেতার পুরস্কার জিতেন এন.চন্দ্রের তেজাব (Tezaab) (১৯৮৮) এবং পরে আবার সেরা অভিনেতার পুরস্কার জিতেন ইন্দ্র কুমারের ব্যথা (Beta) (১৯৯২) সিনেমায় অভিনয়ের জন্যে। এছাড়া তিনি সমালোচক প্রসংশিত এবং বাণিজ্যিকভাবে সফল বহু সিনেমায় অভিনয় করেন। এর মধ্যে উল্লেখযোগ্য হলঃ ও সাত দিন (Woh Saat Din) (১৯৮৩),মেরি জাং (Meri Jung) (১৯৮৫),জাংবাজ(Janbaaz) (১৯৮৬),কার্মা(Karma) (১৯৮৬),মিঃ ইন্ডিয়া (Mr. India) (১৯৮৭),ভিরাসাত (Virasat) (১৯৯৭) এই সিনেমার জন্য তিনি ফিল্মফেয়ার সেরা অভিনেতার পুরস্কার অর্জন করেন, বিবি নাম্বার ওয়ান (Biwi No.1) (১৯৯৯),তাল (Taal) (১৯৯৯) এই সিনেমার জন্য তিনি তার দ্বিতীয় ফিল্মফেয়ার সেরা সহ-অভিনেতার পুরস্কার অর্জন করেন, পুকার (Pukar) (২০০০) এই সিনেমার জন্য তিনি সেরা অভিনেতা হিসেবে জাতীয় চলচ্চিত্র পুরস্কার জিতেন, নো এন্ট্রি (No Entry) (২০০৫) এই সিনেমার জন্যেও তিনি সেরা অভিনেতা হিসেবে জাতীয় চলচ্চিত্র পুরস্কার জিতেন, ওয়েলকাম (Welcome) (২০০৭),রেস (Race) (২০০৮) এবং রেস ২ (Race 2) (২০১৩)। ফলে তিনি নিজেকে একজন প্রতিষ্ঠিত নায়ক হিসেবে প্রমাণ করেন।
জয়ী
মনোনীত
জয়ী
জয়ী
মনোনীত
জয়ী
জয়ী
জয়ী
জয়ী
জয়ী
জয়ী
স্টেট দুমা

স্টেট ডুমা বা স্টেট দুমা () রাশিয়া সরকারের আইনসভার অন্যতম অংশ এবং জাতীয় সংসদের নিম্নকক্ষ হিসেবে পরিচিত। উচ্চকক্ষ হিসেবে রয়েছে ফেডারেশন কাউন্সিল। ১৯০৬ সালে স্টেট দুমা’র সর্বপ্রথম প্রতিষ্ঠা পায় ও রাশিয়া’র প্রথম নির্বাচিত সংসদ হিসেবে গণ্য করা হয়। ১৯২২ সালে সোভিয়েত সংসদ এর স্থলাভিষিক্ত হয়। পরবর্তীতে ১৯৯৩ সালে এটি পুনরায় প্রতিষ্ঠিত হয়। ১৯৯৩ সালে রাশিয়া সাংবিধানিক সঙ্কটের প্রেক্ষাপটে বরিস ইয়েলেৎসিন নতুন সংবিধান প্রবর্তন করতে বাধ্য হন। এরফলে সুপ্রিম সোভিয়েতের পরিবর্তে স্টেট দুমা স্থলাভিষিক্ত হয়। রুশ সাধারণ জনগণের জনমত প্রতিফলনের জন্য গণভোটের মাধ্যমে এ নিম্নকক্ষটি অনুমোদিত হয়।
আইন প্রণয়ন, প্রধানমন্ত্রী নির্বাচন, সরকারের কার্যাবলী পর্যবেক্ষণ, রাষ্ট্রপতিকে ক্ষমতা থেকে অপসারণসহ নতুন নির্বাচনের আয়োজন স্টেট ডুমা’র মাধ্যমে করা হয়ে থাকে। যে-কোন ধরনের আইন প্রণয়ন ও পরিবর্তন করার ক্ষমতা এ কক্ষের রয়েছে। সাধারণ সংখ্যাগরিষ্ঠ ভোটের মাধ্যমেই যে-কোন ধরনের আইনকে বৈধতা দেয়া হয়। এর আসন সংখ্যা ৪৫০। সংসদ সদস্যদেরকে "ডেপুটি" হিসেবে অভিহিত করা হয়। ম্যানেজ স্কয়ারের কাছে মস্কোর কেন্দ্রস্থলে এর সদর দফতর অবস্থিত।
২১ বা তদূর্ধ্ব বয়সী যে-কোন রুশ নাগরিক নির্বাচনে অংশগ্রহণের যোগ্য বলে বিবেচিত হন। যদি তিনি নির্বাচনে বিজয় লাভ করে, তাহলে তিনি স্টেট দুমা’য় ডেপুটি হিসেবে অংশগ্রহণ করেন। কিন্তু, নির্বাচিত একই ব্যক্তি ফেডারেশন কাউন্সিলের ডেপুটি হিসেবে নির্বাচিত হতে পারবেন না। এছাড়াও, স্টেট দুমা’র ডেপুটি অন্য কোন রাষ্ট্রীয় সংস্থা কিংবা স্থানীয় স্বায়ত্ত্বশাসিত সরকারের কোন কার্যালয়ের দায়িত্বে থাকতে পারবেন না। স্টেট দুমা কর্তৃক প্রদত্ত ডেপুটির কার্যালয়টি পূর্ণাঙ্গকালীন সময়ের জন্য নির্ধারিত ও একটি পেশাদার পদ। তাই, স্টেট দুমা’র ডেপুটিগণ অন্য কোন সরকারি প্রতিষ্ঠানে কর্ম করতে পারবেন না অথবা শিক্ষকতা, গবেষণা কিংবা সৃষ্টিশীল কর্মকাণ্ড ছাড়া আর্থিক সুবিধাপ্রাপ্ত কর্মে যুক্ত হতে পারবেন না।
উইলি নেলসন

উইলি হিউ নেলসন( জন্মঃ২৯ এপ্রিল ১৯৩৩) হলেন একজন আমেরিকান সঙ্গীত শিল্পী। এছাড়াও একাধারে তিনি ছিলেন গীতিকার, সুরকার লেখক, অভিনেতা, কবি এবং একজন সক্রিয় সমাজকর্মী। শটগান উইলি (১৯৭৩) অ্যালবামের ব্যাপক জনপ্রিয়তা এবং রেড হেডেড স্ট্রেঞ্জার (১৯৭৫) ও স্টারডাস্ট (১৯৭৮) অ্যালবামের বাণিজ্যিক সফলতা তাকে আমেরিকান দেশীয় সঙ্গীতের একজন অন্যতম প্রভাবশালী ও জনপ্রিয় সঙ্গীত শিল্পীতে পরিণত করে ১৯৬০ সালের দিকে আমেরিকায় দেশীয় ও লোকোসঙ্গীতের উপর সংরক্ষণশীলদের বিধিনিষেধ আরোপের পর কান্ট্রি মিউজিক বা দেশীয় সঙ্গীত আরও ব্যাপকভাবে জনপ্রিয় হয়ে ওঠে। সর্বকালের সর্বোচ্চ জনপ্রিয় কান্ট্রি মিউজিকগুলোর মধ্যে উইলি নেলসনের বেশ কয়েকটি জনপ্রিয় সঙ্গীত রয়েছে যা তাকে আমেরিকান কান্ট্রি মিউজিকের কিংবদন্তি করে তুলেছে। সঙ্গীতের বাইরেও তিনি প্রায় ৩০ টি চলচ্চিত্রে অভিনয় করেছেন, ততোধিক বইয়ের সহঃ লেখক এবং তিনি একজন সক্রিয় সমাজকর্মী হিসেবেও কাজ করেছেন। তিনি মূলত নবায়নযোগ্য জ্বালানির ব্যবহার ও গাঁজার সেবনকে বৈধতা দেওয়ার জন্য আন্দোলনে নেমেছিলেন।
১৯৩৩ সালে আমেরিকায় যখন মহামন্দা চলছিল তখন টেক্সাসের একটি গরিব পরিবারে তার জন্ম হয়। দারিদ্রের কারণে তার বাবা মা কাজের সন্ধানে রাজ্যের বাইরে থাকার কারণে তিনি তার দাদা- দাদীর কাছে মানুষ হন। উইলি মাত্র সাত বছর বয়সে গান লিখা শুরু করেন এবং মাত্র দশ বছর বয়সেই একটি ব্যান্ডে যোগদান করেন। উচ্চ বিদ্যালয়ে থাকা কালীন তিনি একটি স্থানীয় ব্যান্ডের ভোকালিস্ট ও লিড গিটারিস্ট হিসেবে কাজ করেন। স্নাতক পাশ করার পর তিনি মার্কিন বিমান বাহিনীতে যোগদান করেন কিন্তু পিঠে সমস্যা থাকার কারণে সেখানে তার বেশিদিন চাকরি করা সম্ভব হয় নি। এরপর ১৯৫১ সালের দিকে তিনি বায়লর বিশ্ববিদ্যালয়ে অধ্যয়ন শুরু করেন। সঙ্গীতের দিকে বেশি ঝুঁকে যাওয়ার কারণে বিশ্ববিদ্যালয় থেকে তার আর ডিগ্রি নেওয়া হয়ে ওঠে নি । পড়াশুনা ছেড়ে দিয়ে তিনি সঙ্গীতে পুরোদমে মনোনিবেশ করেন এবং একের পর এক জনপ্রিয় অ্যালবাম বেড় করতে থাকেন।
যশোর জিলা স্কুল

যশোর জিলা স্কুল বাংলাদেশের যশোর জেলায় অবস্থিত একটি প্রাচীন সরকারি বিদ্যালয়। বিদ্যালয়টি প্রতিষ্ঠিত হয়েছিল ১৮৩৮ সালের ৩ ফেব্রুয়ারি। এটি যশোর জেলাসহ সমগ্র বাংলার প্রাচীনতম বিদ্যালয়সমূহের অন্যতম। এই বিদ্যালয়ে প্রায় ২০৪০ জন ছাত্র প্রভাতী ও দিবা শাখায় অধ্যয়ন করে। যশোর জিলা স্কুলের প্রখ্যাত শিক্ষকদের মধ্যে আছেন ডঃ মুহম্মদ শহীদুল্লাহ এবং কৃষ্ণ চন্দ্র মজুমদার।
এটি প্রতিষ্ঠিত হয়েছিল ১৮৩৮ সালের ৩ ফেব্রুয়ারি। বর্তমান নাম জিলা স্কুল করা হয় ১৮৭২ সালে। পূর্বে এর নাম ছিল "যশোর মডেল স্কুল"। বিদ্যালয়ের যাত্রা শুরু হয়েছিল ১৩২ জন শিক্ষার্থী নিয়ে। প্রথমে এটি স্থানীয় রানীর বাংলো বাড়িতে শুরু হয়েছিল, পরবর্তীতে এই স্কুলটি যশোর এর খড়কীতে ৭.৮ একর জমি অনুদান পায় এবং সেখানে স্থায়ীভাবে শুরু হয় স্কুলের কার্যক্রম। ১৯৭১ সালে স্কুলটি রাজাকাররা, পাক হানাদার বাহিনির সহায়তায় স্কুলের আসবাব পত্র, মূল্যবান দলিল দস্তাবেজ সব পুড়িয়ে ফেলে।
১৮৭৪ সালে এখানে পার্সিয়ান ভাষাতে শিক্ষা প্রদান, পরবর্তীতে ১৯৪৭ সালে উর্দুতে শিক্ষাদান করা হত, অ-বাঙালি শিক্ষার্থীদের জন্য। তৎকালীন পাকিস্তান সরকার এই স্কুল টিকে পাইলট প্রোজেক্ট এর অন্তর্ভুক্ত করেন ১৯৬৩ সালের মাঝামাঝি পর্যায়ে। এবং এই বছরেই বিজ্ঞান শাখা চালু হয়। বাণিজ্য শাখা খোলা হয় ১৯৬৫ সালে এবং মানবিক শাখা খোলা হয় ১৯৭০ সালে।
জিলা স্কুলের প্রথম প্রধানশিক্ষক ছিলেন মিঃ জে স্মিথ। এছাড়া এখানে উপমহাদেশের বেশ কয়েকজন খ্যাতনামা ব্যক্তিবর্গ এই স্কুল এ শিক্ষকতা করেছেন। যেমন- ডঃ মুহম্মদ শহিদুল্লাহ, কৃষ্ণ চন্দ্র মজুমদার, আনিস সিদ্দিকি,জিল্লুর রহমান সিদ্দিকি, সিরাজুদ্দিন হোসেন,প্রফেসর মোহম্মদ মনিরুজ্জামান, এবং কমরেড আব্দুল হক।
বর্তমানে যশোর জিলা স্কুল এর দুইটা শিফট খোলা, প্রভাতী, এবং দিবা শিফট। বিদ্যালয়ের মাঝে অবস্থান করছে যশোর শহরের অন্যতম বড় অডিটোরিয়াম, এছাড়া বিদ্যালয়ের ৪ টি প্রসাসনিক ভবন আছে, দুইটা পুকুর, একটি বৃহৎ খেলার মাঠ, দুইটা গ্যারেজ,একটি মসজিদ, এবং প্রায় দুই হাজারের অধিক শিক্ষার্থী এবং পঞ্চাশের অধিক শিক্ষক এখানে পাঠদান করেন। যশোর জিলা স্কুল এর গ্রন্থশালা তে প্রায় ৫০০০ এর অধিক বই এবং বেশ কিছু মূল্যবান নথিপত্র, ইতিহাসের দলিল সংরক্ষিত আছে। সম্প্রতি যশোর জিলা স্কুল এর মধ্যে, সরকারি প্রাথমিক স্তর এর বই এর সংরক্ষনশালা তৈরি করা হয়েছে।বর্তমানে বিদ্যালয়ের প্রধান শিক্ষক মো.শোয়াইব হোসেন।
দিমিত্রি কিসলিয়ভ

দিমিত্রি কন্সতান্তিনোভিচ কিসলিয়ভ (, , জন্ম ২৬ এপ্রিল, ১৯৫৪) হচ্ছেন একজন রুশীয় সাংবাদিক।
ডিসেম্বর ২০১৩ সালে তাকে রাশিয়ান প্রেসিডেন্ট ভ্লাদিমির পুতিন রাশিয়ান সরকারি মালিকানাধীন আন্তর্জাতিক সংবাদ সংস্থা Rossiya Segodnya-তে নিয়োগ দেন। তিনি রাশিয়ান রাষ্ট্রীয় টিভি কোম্পানি VGTRK উপপরিচালক হিসেবে কাজ করেন।
তার মতামত রাশিয়া এবং পশ্চিমা উভয় দিকে বিতর্কিত হয়েছে, বিশেষ করে গে মানুষ এবং ইউরোময়দানদের ক্ষেত্রে, ক্রিমিয়ার ২০১৪ সঙ্কট এবং আইএসআইএস-এর সাথে মার্কিন সম্পৃক্ততার অভিযোগের বিষয়ে। উপরন্তু, তার প্রদর্শনীকে প্রো-পুতিন প্রচারযন্ত্র হিসেবে পুতিন বিরোধী অন্যান্য মিডিয়া অভিযুক্ত করেছে।
কিসলিয়ভ সমকামীদেরকে এবং ২০১৪ ক্রিমিয়ান সঙ্কটের সময় তার বিবৃতি ও ভাষ্য পশ্চিমা বিশ্বে বিশেষ কুখ্যাতি অর্জন করেছে।
যোদ্ধা: দ্য ওয়ারিয়র

যোদ্ধা: দ্য ওয়ারিয়র হচ্ছে রাজ চক্রবর্তী পরিচালিত এবং শ্রী ভেঙ্কটেশ ফিল্মস প্রযোজিত একটি বাংলা চলচ্চিত্র। এই চলচ্চিত্রটিতে অভিনয় করেছেন দেব, মিমি চক্রবর্তী প্রমুখ। এতে দেবের বিপরীতে প্রথমবারের মতো অভিনয় করছেন মিমি। ২০১৪ সালের ১৮ মার্চ থেকে এর দৃশ্যায়ণ শুরু হয়। এটি রাম চরণ, কাজল আগারওয়াল অভিনীত তেলুগু ব্লকবাস্টার চলচ্চিত্র "মাগাধীরা"-এর পুনঃনির্মাণ।
২০১৪ সালের ১৫ আগস্ট এই চলচ্চিত্রের ট্রেলার মুক্তি পায় এবং ২০১৪ সালের ১ অক্টোবর দুর্গাপূজার মহাসপ্তমীর দিন চলচ্চিত্রটি মুক্তিলাভ করে।
ছবিতে একই সাথে দুটি জন্ম দেখানো হয়। ৪০০ বছর আগের মৌর্যযুগের এক যুদ্ধের কাহিনির উপর ভিত্তি করে এই চলচ্চিত্রটির গল্প এগিয়েছে। এতে সেনাপতি "রুদ্র" (দেব) এবং রাজকুমারী "দুর্গা" (মিমি চক্রবর্তী)।
সহ আরো অনেকে।
এই চলচ্চিত্রের সংগীত পরিচালনা করেছেন ইন্দ্রদীপ দাশগুপ্ত, স্যাভি গুপ্ত। গান লিখেছেন রিদ্ধি সেন, শ্রীজাত, প্রসেন প্রমুখ।
এই চলচ্চিত্রের জন্য পশ্চিম মেদিনীপুর-এর "চন্দ্রকোণা প্রয়াগ ফিল্ম সিটি"তে একটি বিশাল সেট নির্মাণ করা হয়েছিল। এতে নানান ঐতিহাসিক বস্তু ব্যবহৃত হয়। তাই এই চলচ্চিত্র নিয়ে রাজ চক্রবর্তীকে প্রচুর কাজ করতে হয়েছে। এতে প্রচুর কম্পিউটার গ্রাফিক্স ব্যবহৃত হয়। দেব বলেছেন, "চাঁদের পাহাড়ের পর এটিই আমার সবচেয়ে বড় কাজ।" চলচ্চিত্রের জন্য দেবকে বিশেষভাবে নিজের শরীরকে নির্মাণ করতে হয়েছে। এতে প্রাচীনকালের অস্ত্রশস্ত্র-পোশাক দেখানো হয়। মিমিকে চলচ্চিত্রটির জন্য শুধুমাত্র সেদ্ধ মুরগী ও সেদ্ধ সবজি খেয়েই তাকে থাকতে হয়েছে।
১৮ই মার্চ, ২০১৪ সালে শুরু হয় চলচ্চিত্রটির দৃশ্যায়ণের কাজ। প্রয়াগ ফিল্মসিটিতে নির্মিত বাংলা চলচ্চিত্রের এযাবৎকালের সবচেয়ে বড় সেটে ৪০ ডিগ্রী সেলসিয়াস তাপমাত্রায় এর দৃশ্যায়ণের কাজ চলে। কাহিনির প্রয়োজনে প্রায় ৭০০ সৈন্যকে তৈরি করা হয়। এছাড়া সেটের ঘোড়াশালে ঘোড়া এবং হাতিশালে হাতি ব্যবহৃত হয় শ্যুটিংয়ের জন্য। প্রায় ১০০ দিন ধরে দৃশ্যধারণ করা হয়।
মুম্বাইয়ের যেখানে "সারাটি দিন" গানের দৃশ্যায়ণ সম্পন্ন হয়, সেখানেই প্রখ্যাত চলচ্চিত্র "যোধা-আকবর" চলচ্চিত্রের দৃশ্যধারণের কাজ হয়েছিল।
এই চলচ্চিত্রের কোরিওগ্রাফি করেছেন বলিউডের প্রখ্যাত কোরিওগ্রাফার আদিল সেখ। এর নাচের ধরন বেশ প্রশংসিত হয়।
কার্মেন আমায়া

কার্মেন আমায়া (২রা নভেম্বর, ১৯১৮ – ১৯শে নভেম্বর, ১৯৬৩) একজন রোমানি বংশোদ্ভূত ফ্লামেঙ্গো নৃত্যশিল্পী এবং গায়িকা। তিনি স্পেনের বার্সেলোনার সমোরোস্ট্রো বস্তিতে জন্মগ্রহণ করেন। উক্ত স্থানটি এখন অলিম্পিয়া গ্রাম।
তাকে "তাঁর প্রজন্মের শ্রেষ্ঠ স্প্যানিশ জিপসি নর্তক" এবং "ফ্লামেঙ্গো নাচে সর্বকালের শ্রেষ্ঠ ব্যক্তিত্ব" বলা হয়।
তিনি গ্রানাডা, স্পেনের একটি গুহায় সর্বপ্রথম নাচেন।
তিনি পাঁচ বছর বয়স থেকেই নাচতেন। তার পিতার গীটারের সাথে তিনি বার্সেলোনার বারে নাচতেন। সাবিকাস (অগাস্টিন ক্যাসেলোন ক্যাম্পোস) নামের একজন তরুণ তাকে নাচতে দেখে যিনি পরবর্তীতে বলেন, "আমি তাঁকে নাচতে দেখেছি এবং এটি আমার কাছে অতিপ্রাকৃতিক লেগেছিল... আমি কখনই কাউকে তাঁর মত নাচতে দেখিনি। আমি জানিনা কীভাবে সে এটা করেছিল, আমি সত্যিই জানি না!" সাবিকাস একজন বিখ্যাত গীটার বাদক হয়ে ওঠেন এবং বহু বছর আমায়ার সাথে ছিলেন। সে আমায়ার সাথে "জিপসির রাণী" ("Queen of the Gypsies") [১৯৫৯] এবং "ফ্লামেঙ্গো" ধারণ করেন।
১৯২৯ সালে সে প্যারিসে বিখ্যাত স্প্যানিশ নর্তক র‍্যাকুয়েল মিলার-এর সাথে উষ্ণ অভ্যর্থনা এবং তার নাচের দক্ষতার প্রশংসার সাথে কাজ শুরু করেন। এরপর তিনি ফোলিস বার্জারেতে কাজ করেন। তিনি বুয়েনস আয়ারসের প্রস্তাব প্রত্যাখ্যান করেন যতদিন না সে মাদ্রিদ থেকে ডাক পাচ্ছিল। এরপর সে বুয়েনস আয়ারসের প্রস্তাবে রাজি হয় এবং তার আঙ্কেল সেবস্টিয়ান, তার পরিপার্শ্বের ১৬ জনের একজনের নিষেধ সত্ত্বেও সেখানে অনুষ্ঠান করে। আর্জেন্টিনার মানুষ এতটাই মুগ্ধ হত যে তারা আমায়ার নামানুসারে একটি থিয়েটার নির্মাণ করে। এরপর সে দক্ষিণ আমেরিকা এরপর মেক্সিকোর দিকে দৃষ্টিপাত করে। সে এস. হুরক-এর সাথে চুক্তি করে, যিনি তাকে নিউ ইয়র্কে নিয়ে আসেন। এরপর ১৯৩৬ সালে তিনি আমেরিকা যান, সেখানে নানা চলচ্চিত্রে অভিনয় করেন যেমনঃ "রোমিও এবং জুলিয়েট", "লস তারান্তোস" এবং স্বল্পদৈর্ঘ্যের চলচ্চিত্র "দাঞ্জাস গিতানাস" (জিপসি নাচ)।
১৯৪৪ সালে ফ্রাঙ্কলিন রোসেভাল্ট তাকে হোয়াইট হাউসে অনুষ্ঠান করার আমন্ত্রণ জানান এবং হ্যারি এস. ট্রুম্যানও ১৯৫৩ সালে তাকে আমন্ত্রণ জানান।
তার মৃত্যুর পর তাকে সিরিয়েগোর কবরখানায় দাফন করা হয়।
সাইমন আনোয়ার

সাইমন আনোয়ার বাট (; জন্ম: ১৫ মার্চ ১৯৭৯) হলেন সংযুক্ত আরব আমিরাত জাতীয় ক্রিকেট দলের প্রাক্তন ক্রিকেটার। তিনি একজন ডানহাতি ব্যাটসম্যান হিসেবে খেলে থাকেন। এছাড়াও তিনি দলের প্রয়োজনে মাঝেমধ্যে ডানহাতি মিডিয়াম ফাস্ট বোলিংও করে থাকেন।
আনোয়ার তার একদিনের আন্তর্জাতিক ম্যাচে অভিষেক ঘটে স্কটল্যান্ড ক্রিকেট দলের বিরুদ্ধে ১ ফেব্রুয়ারি ২০১৪ সালে। পরবর্তী মাসেই তার টুয়েন্টি২০ আন্তর্জাতিক ম্যাচে নেদারল্যান্ড দলের বিরুদ্ধে অভিষেক হয়। তার অভিষেক টি২০ আন্তর্জাতিক ম্যাচে তিনি অসাধারণ একটি ইনিংস উপহার দেন, যেখানে তিনি মাত্র ১৯ বলে ৩২ রান করেন।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য আনোয়ার-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ডের বিপক্ষে অনুষ্ঠিত খেলায় তিনি শতরান করার গৌরব অর্জন করেন। নিজস্ব ব্যক্তিগত সর্বোচ্চ ১০৬ রান করেন মাত্র ৮৩ বলে যা বিশ্বকাপের কোন খেলায় প্রথম আমিরাতি ক্রিকেটার হিসেবে প্রথম শতরান। এছাড়াও, আমজাদ জাভেদকে সাথে নিয়ে বিশ্বকাপের ইতিহাসে ৭ম উইকেট জুটিতে ১০৩-রানের নতুন রেকর্ড গড়েন। তার এ অসাধারণ কৃতিত্ব স্বত্ত্বেও সংযুক্ত আরব আমিরাত দল মাত্র ২ উইকেটের ব্যবধানে পরাজিত হয়।
আহমেদ রাজা

আহমেদ রাজা (; জন্ম: অক্টোবর ১০, ১৯৮৮) হলেন একজন সংযুক্ত আরব আমিরাত দলের ক্রিকেটার যিনি বর্তমানে জাতীয় দলের হয়ে আন্তর্জাতিক ক্রিকেট খেলছেন। রাজা বাহাতি ব্যাটসম্যান এবং বাহাতি স্লো লেফট আর্ম অর্থডক্স বোলার।
রাজার লিস্ট এ ক্রিকেটে অভিষেক হয় ২০০৬ সালে "ভারত এ" দলের বিরুদ্ধে। এরপর ২০০৭ সালে আইসিসি ইন্টারকন্টিনেন্টাল কাপে স্কটল্যান্ড বিরুদ্ধে তার প্রথম শ্রেণীর আত্মপ্রকাশ হয়। ২০০৯ সালের এসিসি টোয়েন্টি ২০ কাপ রাজা ইন মইজ শহীদের সাথে ১২ উইকেট লাভ করে সংযুক্ত আরব আমিরাত এর যুগ্ম নেতৃস্থানীয় উইকেট সংগ্রাহক ছিলেন।
আমজাদ জাভেদ

আমজাদ জাভেদ (; জন্ম: ৫ জুলাই ১৯৮০) দুবাই, সংযুক্ত আরব আমিরাত) হলেন একজন এমিরেটি ক্রিকেটার। তিনি একজন অল-রাউন্ডার হিসেবে ডানহাতি ব্যাটিং এবং ডানহাতি মিডিয়াম ফাস্ট বল করে থাকেন। তিনি বর্তমানে সংযুক্ত আরব আমিরাত ক্রিকেট দলের হয়ে এশিয়া কাপ খেলছেন। আমজাদ জাভেদ দাদা ৫০ বছর আগে লাহোর, পাকিস্তান থেকে দুবাই চলে এসেছিলেন, যখন তার পিতার বয়স ছিল মাত্র ২ বছর।
জাভেদের একদিনের আন্তর্জাতিক ক্রিকেট ম্যাচে সংযুক্ত আরব আমিরাত দলের হয়ে বাংলাদেশ বিরুদ্ধে অভিষেক ঘটে ২০০৮ সালের এশিয়া কাপে গাদ্দাফি স্টেডিয়ামে। তিনি বল হাতে ২ ওভারে কোন উইকেট লাভ না করলেও ব্যাট হাতে ১টি ছয় এবং ১টি চারের মাধ্যমে ১০ রান করতে সামর্থ্য হন।
২০০৯ সালের বিশ্বকাপ কোয়ালিফায়ার ম্যাচে জাভেদ ১৭টি চার এবং ৮টি ছয়ের সাহায্যে ১১৭ বলে ১৬৪ রান করেন। আর তার এই অসাধারণ নৈপূণ্যর জন্য তার দল ডেনমার্ক দলের বিরুদ্ধে ১১২ রানের বিশাল ব্যাবধানে জয় লাভ করেন।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য জাভেদ-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ডের বিপক্ষে অনুষ্ঠিত খেলায় সাইমন আনোয়ারকে সাথে নিয়ে বিশ্বকাপের ইতিহাসে ৭ম উইকেট জুটিতে ১০৩-রানের নতুন রেকর্ড গড়েন। ঐ খেলায় সংযুক্ত আরব আমিরাত দল মাত্র ২ উইকেটের ব্যবধানে পরাজিত হয়।
রোহান মুস্তাফা

রোহান মুস্তাফা (; জন্ম: ৭ অক্টোবর; ১৯৮৮) হলেন একজন সংযুক্ত আরব আমিরাত জাতীয় ক্রিকেট দলের ক্রিকেটার। মুস্তাফা একজন বাহাতি ব্যাটসম্যান এবং ডানহাতি স্লো বোলার হিসেবে খেলছেন।
রোহনের একদিনের আন্তর্জাতিক ক্রিকেট প্রতিযোগীতায় স্কটল্যান্ড দলের বিরুদ্ধে অভিষেক হয়। এর এক মাস পরে তিনি টুয়েন্টি২০ আন্তর্জাতিক ম্যাচে অভিষিক্ত হন নেদারল্যান্ড জাতীয় ক্রিকেক দলের বিরুদ্ধে।
সমীরা রেড্ডি

সামিরা রেড্ডি (জন্ম ১৪ ডিসেম্বর ১৯৮০) একজন ভারতীয় অভিনেত্রী যিনি সাধারণত তেলুগু এবং বলিউড চলচ্চিত্রে অভিনয় করেন। এছাড়া তাকে বাংলা চলচ্চিত্র, তেলুগু চলচ্চিত্র, মালায়ালাম চলচ্চিত্র এবং কন্নড় চলচ্চিত্রে অভিনয় করতে দেখা যায়। এছাড়া তিনি ভারানাম আয়্যিরাম, বেদী এবং ভেত্তাই সহ কিছু তামিল চলচ্চিত্রে অভিনয় করেছেন।
সামিরা ১৪ ডিসেম্বর ১৯৮০ সালে অন্ধ্র প্রদেশের রাজামুন্দ্রিতে জন্মগ্রহণ করেন। তার বাবা চিন্তা পলী (সি.পি.) রেড্ডি, একজন ব্যবসায়ী, তার মা নক্ষত্র রেড্ডি, একজন গৌদ সরস্বত ব্রাহ্মণ, যাকে মাধ্যমে তার কন্যা নিকির নামে পরিচিত, একজন মাইক্রোবায়োলজিস্ট এবং একটি বেসরকারী সংস্থায় কর্মরত। তার দুই বোন, মেঘনা রেড্ডি, একজন প্রাক্তন ভিজে এবং সুপারমডেল, এবং সুষমা রেড্ডি, একজন বলিউড অভিনেত্রী এবং মডেল, উভয়ই তার বড়। তিনি মুম্বাইয়ের মাহিমে অবস্থিত বোম্বে স্কটিশ বিদ্যালয়ে প্রাথমিক এবং স্নাতক সম্পন্ন করেন সিদেনহাম কলেজ থেকে।
সামিরা নিজের সম্পর্কে বলেন, "Tomboy" এবং "the ugly duckling in the family", "I was plump, had glasses and my glam quotient was rather low till I was 19"।
সামিরাকে প্রথম দেখা যায় ১৯৯৬ সালে পঙ্কজ উদাসের গজল "অর আহিস্তা" এর ভিডিওতে, যখন তিনি তার স্নাতক সম্পন্ন করেন। তিনি বলিউড চলচ্চিত্রে সবার নজর কাড়েন মেনে দিল তুজকো দিয়া (২০০২) সিনেমাতে অভিনয়ের মাধ্যমে। ২০০৪ সালে তিনি মসাফির সিনেমায় অভিনয় করেন।
রেড্ডিকে তামিল চলচ্চিত্রে দেখা যায় গৌতম মেমন পরিচালিত ভারানাম আয়্যিরাম সিনেমায়, সুরিয়া শিবকুমারের বিপরীতে। ব্লকবাস্টার হিট হয়। রেড্ডির আত্মবিশ্বাসী অভিনয়ের ফলে তিনি সমালোচকদের কাছে প্রসংশিত হন।
তিনি গৌতম মেননের দুইটি সিনেমা ইয়োহান আধ্যায়্যাম এবং ধ্রুব নাটচাথিরাম তে অভিনয়ের জন্যে চুক্তিবদ্ধ হন, কিন্তু সিনেমা দুইটি শেষ পর্যন্ত ছেড়ে দেন।
রেড্ডি ২০১২ সালে অনুষ্ঠিত মিস শ্রীলঙ্কা অনলাইন প্রতিযোগিতার বিচারক হিসেবে কাজ করেন।
রেড্ডি আমেরিকান টক শো কুইন অপরাহ উইনফ্রের অনেক বড় ভক্ত। তিনি পরমেশ্বর গোদরেজ কর্তৃক আয়োজিত অপরাহ উইনফ্রের সম্মানে স্বাগত অনুষ্ঠানে তিনি তার সাথে দেখা করেন। একজন টেলিভিশন তারকা হিসেবে তিনি সামিরা শাড়ি পড়া দেখে অনুপ্রাণিত হন, সামিরা তাকে ভারত থেকে যাওয়ার পূর্বে একই শাড়ি উপহার দেন। সামিরা ২০১৪ সালের ২১ জানুয়ারি অক্ষয় ভাদ্রেকে বিয়ে করেন। তাদের বিয়ের অনুষ্ঠান মহারাষ্ট্রের ঐতিহ্য ও সংস্কৃতিতে সম্পন্ন হয়।
নাসির আজিজ

নাসির আজিজ (; জন্ম: ১৬ জুন; ১৯৮৬) হলেন একজন সংযুক্ত আরব আমিরাত ক্রিকেট দলের প্রথম-শ্রেণীর ক্রিকেটার। তিনি একজন ডানহাতি ব্যাটসম্যান এবং অফ ব্রেক বোলার হিসেবে খেলে থাকেন। সম্প্রতি তিনি ২০১৪ আইসিসি বিশ্ব টুয়েন্টি২০ ক্রিকেট প্রতিযোগিতায় সংযুক্ত আরব আমিরাত জাতীয় ক্রিকেট দল অন্যতম একজন খেলোয়াড়ের তালিকায় রয়েছেন।
নাসির ২০১৩ সালের ১ আগস্ট কানাডা জাতীয় ক্রিকেট দলের বিরুদ্ধে প্রথম শ্রেণীর ক্রিকেটে আত্মপ্রকাশ করেন। এছাড়াও এর আগে তিনি লিস্ট এ ক্রিকেটে বারমুদা দলের বিরুদ্ধে অভিষিক্ত হয়েছিলেন।
টম কুপার

টম লেক্সলে উইলিয়াম কুপার (জন্ম: ২৬ নভেম্বর, ১৯৮৬) অস্ট্রেলিয়ায় জন্মগ্রহণকারী নেদারল্যান্ডসের ক্রিকেটার। নেদারল্যান্ডস ক্রিকেট দলের অন্যতম ব্যাটসম্যান কুপার মূলতঃ মাঝারি সারির ব্যাটসম্যান হিসেবে পরিচিত। তিনি কুপস ডাকনামে পরিচিত। ডানহাতে ব্যাটিংয়ের পাশাপাশি ডানহাতে অফ-স্পিন বোলিং করে থাকেন। এছাড়াও তিনি সাউথ অস্ট্রেলিয়ান রেডব্যাকস দলের হয়ে খেলছেন। অস্ট্রেলিয়া অনূর্ধ্ব-১৯ ক্রিকেট দলেরও প্রতিনিধিত্ব করছেন টম কুপার।
শেফিল্ড শীল্ডে দক্ষিণ অস্ট্রেলিয়ার পক্ষ হয়ে সর্বপ্রথম খেলতে নামেন। অ্যাডিলেড ওভালে অনুষ্ঠিত খেলায় পশ্চিম অস্ট্রেলিয়ার বিপক্ষে একমাত্র ইনিংসে তিনি মাত্র ১০ রান সংগ্রহ করেছিলেন। এরপর তার একদিনের খেলায় অভিষেক ঘটে দক্ষিণ অস্ট্রেলিয়ার পক্ষে পশ্চিম অস্ট্রেলিয়ার বিপক্ষে। অ্যাডিলেড ওভালে অনুষ্ঠিত ফোর্ড র‌্যাঞ্জার কাপে তিনি ৬৭ খেলায় ৫৩ রান সংগ্রহ করেন। চতুর্থ একদিনের খেলায় নিউ সাউথ ওয়েলস ক্লাবের বিপক্ষে ১০৮ বলে করা ১০১ রানের চমকপ্রদ সেঞ্চুরি করেন। ডাচ নিউ গায়ানায় কুপারের মায়ের জন্ম। তাই তিনি নেদারল্যান্ডস ক্রিকেট দলে খেলার জন্য যোগ্যতা অর্জন করেছিলেন।
ইংল্যান্ডে অনুষ্ঠিত ২০১০ সালে ক্লাইডেসডেল ব্যাংক ৪০ প্রতিযোগিতায় নেদারল্যান্ডসের পক্ষে একদিনের আন্তর্জাতিকে তার অভিষেক ঘটে। রটেরড্যামে অনুষ্ঠিত খেলায় স্কটল্যান্ড দলের বিপক্ষে তার অপরাজিত ৮০ রানর কল্যাণে নেদারল্যান্ডস দল ৬ উইকেটে জয়লাভ করেছিল। প্রথম ক্রিকেটার হিসেবে তিনি তার প্রথম তিনটি একদিনের আন্তর্জাতিকে পরপর অর্ধ-শতক করেন। পরের খেলায় তিনি স্কটল্যান্ডের বিপক্ষে ৮৭ ও কেনিয়ার বিপক্ষে ৬৭ রান সংগ্রহ করেন। কিন্তু কানাডার বিপক্ষে ৩৯ রান করায় অল্পের জন্য ধারাবাহিকভাবে চার অর্ধ-শতক করার গৌরব থেকে বঞ্চিত হন। এরপর তিনি ২০১০/১১ মৌসুমে দক্ষিণ অস্ট্রেলিয়ার পক্ষে খেলার জন্য চুক্তিতে আবদ্ধ হন।
অমিত হাসান

অমিত হাসান (জন্ম: ৯ সেপ্টেম্বর ১৯৬৮) একজন বাংলাদেশী অভিনেতা ও প্রযোজক। ১৯৯০ সালে ছটকু আহমেদ পরিচালিত "চেতনা" ছবিতে অভিনয়ের মধ্যদিয়ে চলচ্চিত্রে অভিষেক ঘটে। একক নায়ক হিসেবে মনোয়ার খোকনের "জ্যোতি" ছবি দিয়ে শুরু হয় তার সফলতা। ২০১২ সালে "ভালোবাসার রঙ" ছবির মাধ্যমে তিনি খলনায়ক চরিত্রে অভিনয় শুরু করেন। তিনি শতাধিক টিভি নাটকেও অভিনয় করেছেন।
তিনি ২০১৫ থেকে ২০১৬ সাল পর্যন্ত বাংলাদেশ চলচ্চিত্র শিল্পী সমিতির সাধারণ সম্পাদকের দায়িত্ব পালন করেন। ২০১৭ সালে পুনরায় নির্বাচন করেন কিন্তু মিশা-জায়েদ পরিষদের কাছে হেরে যান।
হাসান ১৯৬৮ সালের ৯ সেপ্টেম্বর টাঙ্গাইল জেলার মির্জাপুর থানার অন্তর্গত বানিয়ারা গ্রামে জন্মগ্রহণ করেন। তার প্রকৃত নাম খন্দকার সাইফুর রহমান। তার মায়ের নাম মালিহা রহমান। কলেজে পড়াকালীন তার এক বান্ধবী তার 'অমিত হাসান' নাম দেন।
১৯৮৬ সালে 'নতুন মুখের সন্ধানে' প্রতিযোগিতার মাধ্যমে তিনি বাংলাদেশের চলচ্চিত্রে সম্পৃক্ত হন। ১৯৯০ সালে মুক্তি পায় তার অভিনীত প্রথম চলচ্চিত্র "চেতনা"। ছবিটি পরিচালনা করেন ছটকু আহমেদ। একক নায়ক হিসেবে তিনি প্রথম অভিনয় করেন মনোয়ার খোকনের "জ্যোতি" চলচ্চিত্রে। এই দশকে তিনি শেষ ঠিকানা, জিদ্দী, আবিদ হাসান বাদলের "বিদ্রোহী প্রেমিক" (১৯৯৬) ও "তুমি শুধু তুমি" (১৯৯৭), রাজ্জাকের "বাবা কেন চাকর" (১৯৯৭), শিল্পী চক্রবর্তীর "রঙিন উজান ভাটি" (১৯৯৭), মোতালেব হোসেনের "ভালবাসার ঘর" (১৯৯৮) চলচ্চিত্রে অভিনয় করেন।
২০০৮ সালে হাসান প্রযোজকের খাতায় নাম লেখান এবং টেলিভিউ নামে একটি প্রযোজনা সংস্থা চালু করেন। এই সংস্থা থেকে প্রযোজিত প্রথম চলচ্চিত্র "কে আপন কে পর"। শাহীন-সুমন পরিচালিত চলচ্চিত্রটি ২০১১ সালে মুক্তি পায়। এতে তিনি নিজেই প্রধান চরিত্রে অভিনয় করেন এবং তার বিপরীতে ছিলেন অপু বিশ্বাস। এছাড়া ছবিতে আরও অভিনয় করেন আলমগীর, ববিতা, মিজু আহমেদ, মিশা সওদাগর প্রমুখ। আলমগীর ও ববিতা এই ছবিতে অভিনয়ের জন্য শ্রেষ্ঠ পার্শ্ব অভিনেতা ও অভিনেত্রী বিভাগে জাতীয় চলচ্চিত্র পুরস্কার লাভ করেন।
২০১২ সালে তিনি শাহীন-সুমন পরিচালিত "ভালোবাসার রঙ" ছবিতে প্রথমবারের মত খল চরিত্রে অভিনয় করেন। এই ছবিতে তুফান চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে বাচসাস পুরস্কার লাভ করেন। ২০১৫ সালের ঈদুল ফিতরে মুক্তি পায় তার অভিনীত ওয়াজেদ আলী সুমনের "রক্ত" ও শামীম আহমেদ রনির "বসগিরি"। ২০১৬ সালের শুরুতে মুক্তি পায় শফিক আচার্য্য পরিচালিত ভৌতিক চলচ্চিত্র "মায়াবিনী"। এতে তিনি মায়া চরিত্রে অভিনয় করেন। এই বছর ঈদুল ফিতরে মুক্তি পায় তার অভিনীত "নবাব", "বস ২" ও "রাজনীতি"। বাবা যাদব পরিচালিত "বস ২" ছবিতে তাকে প্রথম কলকাতার অভিনেতা জিতের সাথে অভিনয় করতে দেখা যায়। এই ছবিতে তিনি বাংলাদেশী ব্যবসায়ী প্রিন্স শাহনেওয়াজ চরিত্রে অভিনয় করেন।
চলচ্চিত্রে ফেলুদা

ফেলুদা ভারতীয় উপমহাদেশের একটি জনপ্রিয় চরিত্র। সত্যজিৎ রায় রচিত এই কাহিনীর উপর ভিত্তি করে ভারতে চলচ্চিত্র বা ধারাবাহিক নির্মিত হয়। গোয়েন্দা কাহিনীর উপর ভিত্তি করে নির্মিত এই সব চলচ্চিত্র ও ধারাবাহিকের তালিকা নিচে উল্লেখিত হলঃ
সর্বপ্রথম জটায়ু চরিত্রে অভিনয় করেন সন্তোষ দত্ত। এরপর থেকে সত্যজিৎ রায় নিজেই বইয়ে জটায়ুর স্কেচে সন্তোষ দত্তের মত করে আঁকতে শুরু করেন। এরপরে এই চরিত্রে অভিনয় করেন রবি ঘোষ। "যত কাণ্ড কাঠমাণ্ডুতে" কাহিনির ভিত্তিতে সন্দীপ রায় দুইবার টিভির জন্য ধারাবাহিক নির্মাণ করেছিলেন। প্রথমবার হিন্দি ভাষায় করা হয়েছিল, "কিস্সা কাঠমাণ্ডু কা" নামে। এখানে ফেলুদা চরিত্রে শশী কাপুর, তোপসে ও জটায়ু চরিত্রে যথাক্রমে অলঙ্কার যোশি এবং মোহান আগাসে অভিনয় করেন। সত্যজিৎ রায় নিজেই এর চিত্রনাট্য লিখেছিলেন। তবে ধারাবাহিকটি নেতিবাচকভাবে সমালোচিত হয়। পরবর্তীতে ডিডি বাংলার জন্য আবারও বাংলায় এই কাহিনির ভিত্তিতে ধারাবাহিক নির্মাণ করা হয়। সেখানে ফেলুদা চরিত্রে সব্যসাচী চক্রবর্তী, তোপসে চরিত্রে শাশ্বত চট্টোপাধ্যায় এবং জটায়ু চরিত্রে অনুপ কুমার অভিনয় করেন। জটায়ু চরিত্রে অনুপ কুমারকে পরিচালক নিজেই মানতে পারেননি। সন্দীপ বলেন, "...জটায়ু-সুলভ ব্যাপারটা ঠিক [উনার] আসছে না। দু-তিনটে বিষয় অনুপকুমারের সামনে প্রতিবন্ধক হিসেবে দাঁড়িয়ে গেছিল।...দীর্ঘদিন ধরে বাংলা ছবিতে কমেডিয়ানের কাজ করে করে ওঁর অভিনয়ে কতকগুলা 'টিপিক্যাল' ম্যানারিজম চলে এসেছিল। সেগুলোর থেকে উনি মুক্তি পাচ্ছিলেন না।" এরপরে বিভু ভট্টাচার্য্য দীর্ঘদিন জটায়ু চরিত্রে অভিনয় করেন। "ফেলুদা ফেরত" ওয়েব ধারাবাহিকে জটায়ু চরিত্রে অভিনয় করছেন অনির্বান সেনগুপ্ত।
২০১০ সালে ডিকিউই প্রোডাকশনস "ফেলুদা:দ্য কাঠমান্ডু কেপার" নামের এক অ্যানিমেশন চলচ্চিত্র তৈরি করেন। এই সকল প্রকার স্বত্ব ডিজনি চ্যানেল ভারতের কাছে রয়েছে। অক্টোবরেই এর প্রিমিয়ার হয় এবং প্রায়শই টেলিভিশনে এর প্রচার হয়।
২০১৯ সালে ফেলুদার পঞ্চাশ বর্ষপূর্তি উপলক্ষ্যে সাগ্নিক চট্টোপাধ্যায় ফেলুদা (তথ্যচিত্র) নির্মাণ করেন। এতে অভিনয় করেছেন ফেলুদার ভূমিকায় অভিনয় করা সমস্ত অভিনেতা ও অন্যান্যরা, এদের মধ্যে রয়েছেন সৌমিত্র চট্টোপাধ্যায়, সব্যসাচী চক্রবর্তী, আবীর চট্টোপাধ্যায়, শাশ্বত চট্টোপাধ্যায় ও সত্যজিৎ পুত্র সন্দীপ রায়। ৭ জুন, ২০১৯ সালে এই তথ্যচিত্রটি প্রকাশ হয়।
কামরান শাহজাদ

কামরান শাহজাদ (); (জন্ম: ১৫ এপ্রিল; ১৯৮৪) হলেন একজন সংযুক্ত আরব আমিরাত দলের ক্রিকেটার। তিনি একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে ভূমিকা পালন করে থাকেন। তবে তিনি হলেন মূলত একজন বোলার। বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০ ক্রিকেট প্রতিযোগীতার সংযুক্ত আরব আমিরাত জাতীয় ক্রিকেট দল এর জন্য খেলোয়াড়ের তালিকায় ছিলেন।
কামরান শাহজাদ লিস্ট এ ক্রিকেটে ২০০১-০২ সিজনের সময়ে গুজরানওয়ালা দলের হয়ে অভিষেক ঘটে।
সেবা-পর্যায়ের চুক্তি

সেবা-পর্যায়ের চুক্তি (ইংরেজিতেঃ Service-level agreement; সংক্ষেপে SLA) হচ্ছে একটি সেবা চুক্তির অংশ যেখানে সেবাকে আনুষ্ঠানিকভাবে সংজ্ঞায়িত করা হয়ে থাকে। বাস্তব ক্ষেত্রে, এসএলএ শব্দটিকে সাধারণত ডেলিভারি বা সমর্পণ (সেবার বা কার্য সম্পাদনের) সময় হিসেবে ব্যবহার করা হয়ে থাকে। উদাহরণ হিসেবে বলা যেতে পারে যে, কোন ইন্টারনেট সেবাদানকারী সংস্থা (আইএসপি) বা টেলিফোন কোম্পানি কোন ক্রেতা বা ভোক্তার সাথে চুক্তিবদ্ধ হওয়ার সময় তাদের চুক্তির পর্যায় বা লেভেল সংজ্ঞায়িত করা জন্য চুক্তির বিষয়বস্তুর আওতায় সেবা-পর্যায়ের চুক্তিকে তারা সাধারণ একটি বিষয় হিসেবে গন্য করবে। এইক্ষেত্রে সেবা-পর্যায়ের চুক্তির প্রযুক্তিগত সংজ্ঞা রয়েছে, যাকে ব্যর্থতাসমূহের মধ্যবর্তী সময়ের গড়, মেরামতের সময়ের গড় অথবা পুনঃপ্রাপ্তির সময়ের গড় হিসেবে আখ্যায়িত করা হয়। একটি সেবা-পর্যায়ের চুক্তিতে সাধারণত নিম্নলিখিত বিষয়বস্তু অন্তর্ভুক্ত থাকে -
আইসিসি রেফারিদের সেরা তালিকা

এমিরেটস আইসিসি রেফারিদের সেরা তালিকায় সাবেক আন্তর্জাতিক ক্রিকেট খেলোয়াড়দেরকে অন্তর্ভুক্ত করা হয়। এ তালিকাটি আন্তর্জাতিক ক্রিকেট কাউন্সিল কর্তৃপক্ষ কর্তৃক নিয়ন্ত্রিত ও পরিচালিত হয়ে থাকে। এ ব্যবস্থায় প্রতিটি টেস্ট, একদিনের আন্তর্জাতিক ও টুয়েন্টি২০ আন্তর্জাতিক ক্রিকেট খেলায় ম্যাচ রেফারিকে খেলা পরিচালনার যাবতীয় দায়িত্বভার প্রদান করা হয়। এরফলে তিনি যাবতীয় আন্তর্জাতিক ক্রিকেট খেলায় নিয়ন্ত্রণভার গ্রহণ করেন ও আইসিসি প্রতিনিধি হিসেবে মাঠে প্রয়োজনীয় ভূমিকা নেন। আইসিসি কোড অব কন্ডাক্ট অনুযায়ী প্রয়োজনে জরিমানা ধার্য করেন। সাবেক আন্তর্জাতিক ক্রিকেটারদের নিযুক্তির ফলে তারা সঠিকমাত্রায় জরিমানা করে থাকেন। এছাড়াও তাঁরা আইসিসি কর্তৃক মনোনীত আম্পায়ারদের খেলা পরিচালনার বিষয়াদি পর্যালোচনাপূর্বক প্রতিটি খেলা শেষে আম্পায়ারদের বিষয়ে প্রতিবেদন দাখিল করেন।
১৯ মার্চ, ২০১৪ তারিখ পর্যন্ত আইসিসি সেরা রেফারিদের তালিকায় নিম্নবর্ণিত সাবেক খেলোয়াড়দেরকে অন্তর্ভুক্ত করা হয়েছে:
নিম্নবর্ণিত সাবেক খেলোয়াড়গণ ২০০২ সালে নব-প্রবর্তিত সেরা তালিকায় অন্তর্ভুক্ত হয়েছিলেন। পরবর্তীতে তাঁরা অবসর গ্রহণ করেন:
দক্ষিণ আফ্রিকান ম্যাচ রেফারি মাইক প্রোক্টর কর্তৃক ড্যারেল হেয়ার ও বিলি ডকট্রোভের খেলা চালিয়ে যেতে ব্যর্থ হওয়ায় ব্যাপক সমালোচিত হন। এরফলে বল টেম্পারিংয়ের অযুহাতে পাকিস্তান দল ফিল্ডিং করতে অস্বীকৃতি জানায় ও পরবর্তীতে ইংল্যান্ড ক্রিকেট দলকে বিজয়ী হিসেবে ঘোষণা করা হয়েছিল।
২০০৭ সালের ক্রিকেট বিশ্বকাপে আম্পায়ার স্টিভ বাকনার, আলীম দার, রুডি কোয়ের্তজেন এবং বিলি বাউডেনসহ জেফ ক্রো অভিযুক্ত হয়েছিলেন। আইসিসি’র খেলার অবস্থা অনুযায়ী ডাকওয়ার্থ-লুইস পদ্ধতিতে ফলাফল আসা স্বত্ত্বেও ক্রো বেশ কয়েকটি ওভারের খেলা চালিয়েছিলেন। অস্ট্রেলিয়া ও শ্রীলঙ্কার মধ্যকার খেলায় প্রায় অন্ধকার ঘনিয়ে আসায় তারা খেলা থেকে চলে আসতে চাইছিলেন ও পরদিন খেলতে আগ্রহী ছিলেন। খেলার পর উভয় দলের কাছেই নিজ দোষ স্বীকার করেছিলেন তিনি।
১৯ মার্চ, ২০১৪ তারিখ পর্যন্ত সর্বাধিকসংখ্যক টেস্ট খেলা পরিচালনাকারী রেফারিদের তালিকা নিম্নরূপ:
১৯ মার্চ, ২০১৪ তারিখ পর্যন্ত সর্বাধিকসংখ্যক একদিনের আন্তর্জাতিক ক্রিকেট খেলা পরিচালনাকারী রেফারিদের তালিকা নিম্নরূপ:
১৯ মার্চ, ২০১৪ তারিখ পর্যন্ত সর্বাধিকসংখ্যক টুয়েন্টি২০ আন্তর্জাতিক ক্রিকেট খেলা পরিচালনাকারী রেফারিদের তালিকা নিম্নরূপ:
ভালদারোর প্রেমিকেরা

তথাকথিত ভালদারোর প্রেমিকেরা, (), হচ্ছে ৬০০০ বছর পূর্বের দুটো মানব-মানবীর কঙ্কাল, যেগুলো ইতালির মান্তোভার নিকটে এস. গিওর্গিও নামক জায়গা থেকে প্রত্নতত্ত্ববিদগণ ২০০৭ সালে উদ্ধার করেন। কঙ্কাল দুটি মনে হয় মারা গেছে অথবা পরস্পরকে জড়িয়ে ধরে মুখোমুখি হয়ে আছে; ফলে একটি প্রেম জড়াজড়ি’র ইঙ্গিতবহ।
প্রত্নতত্ত্ববিদ এলেনা মারিয়া মেনোত্তি খননকার্যটি পরিচালনা করেন। বিজ্ঞানিরা বিশ্বাস করেন যে নারী ও পুরুষ জুটিদ্বয় ২০ বছরের বেশি বয়স্ক ছিলেন না এবং আনুমানিক ৫’২” উচ্চতার ছিলেন। তাদেরকে অক্ষত মাটি থেকে সরানো হয়েছিল এবং কোমোর মুসেই সিভিসিতে বিশ্লেষণের জন্য নিয়ে যাওয়া হয়েছিল।
কঙ্কালগুলো সংক্ষিপ্তভাবে প্রকাশ্যে প্রথমবারের মতো সেপ্টেম্বর ২০১১-তে মান্তুয়ার প্রত্নতাত্ত্বিক যাদুঘরের প্রবেশদ্বারে প্রদর্শিত হয়। "মান্তুয়ার প্রেমীরা" ছিলো প্রাচীন দম্পতি যাদের জন্য একটি স্থায়ী আবাস প্রয়োজন ছিলো এবং সমিতির প্রচেষ্টা সফল হয়।
অরিত্র দত্ত বণিক

অরিত্র দত্ত বণিক একজন বাংলা চলচ্চিত্র অভিনেতা যিনি ২০০৩ সাল থেকে বেশ কিছু সিনেমায় অভিনয় করে আসছেন। তার অভিষেক ঘটে তিথির অতিথি মেগাসিরিয়ালের অভিনয়ের মাধ্যমে, যা ২০০৩ থেকে ২০০৯ পর্যন্ত ইটিভি বাংলায় প্রচারিত হয়। তিনি দর্শকদের নজর কাড়েন মিঠুন চক্রবর্তীর নৃত্য প্রতিযোগিতা অনুষ্ঠান ড্যান্স বাংলা ড্যান্স জুনিয়র (২০০৭) এ তাথৈ দেবের সাথে উপস্থাপনার মাধ্যমে। তারপর থেকে, তাকে অসংখ্য বাংলা সিনেমায় দেখা যায়।
অরিত্রের অভিষেক ঘটে তিথির অতিথি মেগাসিরিয়ালের অভিনয়ের মাধ্যমে, যা ২০০৩ থেকে ২০০৯ পর্যন্ত ইটিভি বাংলায় প্রচারিত হয়। তিনি পরিচিতি অর্জন করেন মিঠুন চক্রবর্তীর নৃত্য প্রতিযোগিতা অনুষ্ঠান ড্যান্স বাংলা ড্যান্স জুনিয়র (২০০৭) এ তাথৈ দেবের সাথে উপস্থাপনার মাধ্যমে। এরপর, তিনি ২০০৮ সালের চিরদিনি তুমি যে আমার সিনেমায় প্রিয়াঙ্কা সরকার এবং রাহুল বন্দ্যোপাধ্যায়ের সাথে অভিনয়ের সুযোগ পান। এটি তার প্রথম রুপালী পর্দার অভিনয়। তারপর থেকে, তিনি বহু বাংলা চলচ্চিত্রে অভিনয় করেছেন। এছাড়া তিনি অনেক টেলিভিশন ধারাবাহিক এবং প্রতিযোগিতায় অংশ নেন।
অরিত্র ২০০৮ সাল থেকে নিম্নের বাংলা সিনেমাসমূহে অভিনয় করেছে 
অরিত্র প্লেব্যাক সঙ্গীতশিল্পী হিসেবেও কাজ করেছেন, ২০১১ সালে হ্যালো মেমসাহেব সিনেমায়। এই গানগুলোর গীতিকার সুরজিৎ চট্টোপাধ্যায়।
জল্লাদখানা বধ্যভূমি

জল্লাদখানা বধ্যভূমি বা পাম্পহাউজ বধ্যভূমি ঢাকার মিরপুর-১০ নম্বরে অবস্থিত বাংলাদেশের অন্যতম একটি বধ্যভূমি। ১৯৭১ সালে বাংলাদেশের স্বাধীনতা যুদ্ধ চলাকালীন পাকিস্তানি বাহিনী কর্তৃক নিরীহ বাঙালিদের নির্যতনের পর এখানেই গণকবর দেওয়া হয়েছিল। এটি বাংলাদেশের সবচেয়ে বড় বধ্যভূমিগুলোর একটি।
স্বাধীনতা যুদ্ধের সময় মিরপুরের বিহারী অধ্যুষিত এলাকাগুলো সাধারণত বধ্যভূমিতে পরিণত হয়েছিল। ১৯৭১ সালের স্বাধীনতা যুদ্ধের সময় বাঙ্গালিদের পাকিস্তানি হানাদার বাহিনী ও তাদের এদেশীয় দোসর বিহারি, রাজাকার, আলবদর, আল-শামস ,তাদের ট্রেনিং প্রাপ্ত জল্লাদ দিয়ে জবাই করে বড় বড় সেফটি ট্যাঙ্কির ভিতরে ফেলে রাখত।
এ বধ্যভূমি থেকে ৭০টি মাথার খুলি, ৫৩৯২টি অস্থিখণ্ড, মেয়েদের শাড়ি, ফ্রক, ওড়না, অলংকার, জুতা, তসবিসহ শহীদদের ব্যবহার্য নানা জিনিসপত্র উদ্ধার করা হয়েছিল।
১৯৯৮ সালে তৎকালীন সরকার দেশের বধ্যভূমিগুলো চিহ্নিতকরণ ও সংস্কারের প্রকল্প গ্রহণ করে এবং ১৯৯৯ সালের ১৫ই নভেম্বর বাংলাদেশ সেনাবাহিনী-এর ৪৬ স্বতন্ত্র পদাতিক ব্রিগেড এর সহযোগিতায় মিরপুরের দুটি জায়গায় খননকাজ চালায় মুক্তিযুদ্ধ যাদুঘর ও দুটি বধ্যভূমি আবিষ্কার করে। এরপর এ দুটিসহ পুরো মিরপুরে মোট চারটি বধ্যভূমি চিহ্নিত করা হয়।
২০০৮ সালে তৎকালীন সরকার পুনরায় জল্লাদখানা কর্মসূচি শুরু করে এবং স্থপতি ও কবি রবিউল হুসাইন এর সার্বিক পরিকল্পনায় মুক্তিযুদ্ধ জাদুঘর এর প্রচেষ্টায় তৈরি করা হয় জল্লাদখানা বধ্যভূমি স্মৃতিপীঠ। এর পূর্বপাশে রয়েছে টেরাকোটা ইট ও লোহার সমন্বয়ে তৈরি শিল্পী রফিকুন নবী ও মুনিরুজ্জামান এর যুগ্মভাবে করা একটি ভাস্কর্য “জীবন অবিনশ্বর”। ২০০৭ সালের ২১ জুন এই স্থাপনাটির দ্বার উন্মোচন করা হয়।
তেরেসা ক্লারামুন্ট ক্রিয়াস

তেরেসা ক্লারামুন্ট (১৮৬২–১৯৩২) একজন কাতালান স্প্যানিশ নৈরাজ্যবাদী ছিলেন।
তিনি একজন টেক্সটাইল কর্মকর্তা ছিলেন এবং সাবাদেলে ফার্নানান্দো তারিদা দ্য মারমোল কর্তৃক প্ররোচিত হয়ে একটি নৈরাজ্যবাদী দল গড়ে তোলেন। এই দলটি ১৮৮৩ সালে সাত সপ্তাহব্যাপী একটি হরতালে অংশগ্রহণ করেন যেখানে তারা একদিনে দশ ঘণ্টা কাজের দাবি জানায়। অক্টোবর, ১৮৮৪ সালে সাবাদেলের নৈরাজ্য-সংগ্রহকারীর বৈকল্পিক কর্মশাখা ("Secció Vària de Treballadores Anarco-col·lectivistes de Sabadell") গড়ে তোলার অন্যতম প্রতিষ্ঠাতা ছিলেন।
১৮৯২ সালে অ্যাঞ্জেলা লোপেজ দ্য আয়ালা ও এমালিয়া ডোমিঙ্গোর সাথে তিনি প্রথম স্প্যানিশ নারীবাদি সমাজ, "বার্সেলোনা নারীশাসিত সমাজ"-এর ("Sociedad Autónoma de Mujeres de Barcelona") প্রচার করেন।
১৮৯৩ সালে বার্সেলোনার গ্রান থিয়েটার দেল লিচেউ-এ বোমা বিস্ফোরনের অভিযোগে তাকে গ্রেপ্তার করে হয়। এরপর আবারো ১৮৯৬ সালে মন্টেজুঁয়েতে দমনাত্মক পন্থা গ্রহণের অভিযোগে তাকে গ্রেপ্তার করা হয়। শেষের অভিযোগে তাকে নৃশংসভাবে মারা হয় এবং এই ঘটনা তার সারা জীবনেই একটি চিহ্ন রাখে। যদিও তিনি কোন অপরাধেরই অপরাধী ছিলেন না, তাকে ১৮৯৮ সাল পর্যন্ত ইংল্যান্ডে আটক করে রাখা হয়। তিনি "এল প্রোডাক্টর" (প্রযোজক) (১৯০১) ম্যাগাজিনের প্রতিষ্ঠা করেন এবং সক্রিয়ভাবে বিংশ শতাব্দির সামাজিক দাবির সাথে যুক্ত ছিলেন। তিনি "লা ট্রামুন্টানা" ও "লা রেভিস্তা ব্লান্সা" ম্যাগাজিনে অবদান রাখেন এবং ১৯০৭-০৮ সালে "এল রেবিল্ডা" পত্রিকা পরিচালনা করেন।
ফেব্রুয়ারি ১৯০২ সালে তিনি ধাতব খাতের হরতালকারীদের সাথে র‍্যালিতে যোগ দেন এবং আগস্ট, ১৯০৯ সালে "কাতালোনীয়র শোকাবহ সপ্তাহ"র পর তাকে আবারও গ্রেপ্তার করা হয়। এবারে তাকে যারাগোজায় আটক করা হয় যেখানে ১৯১১ সালে তিনি স্থানীয় ইউনিয়নকে সিএনটিকে আরো সুসংগঠিত করে তুলতে সহায়তা করেন। ১৯১১ সালের সাধারণ হরতাল তাকে নতুন জেল এনে দেয়। তিনি অত্যন্ত অসুস্থ এবং শুধুমাত্র খাট-চেয়ারেই সীমাবদ্ধ থাকার পরেও পুলিশ ৪ই জুন, ১৯২৩ সালে কার্ডিনাল জুয়ান সোলেদেবিলা ওয়াই রোমেরোর উপর জারাগোজায় যে হামলা হয় তার পর তার ঘরকে তল্লাশি চালায় এই অভিযোগে, যে তিনি ঐ ঘটনার সাথে যুক্ত ছিলেন। ১৯২৪ সালে তিনি বার্সেলোনায় ফিরে আসলেও প্যারালাইজড থাকেন এবং সবরকম সামাজিক কর্মসূচী থেকে দূরে থাকেন।
ইরফান আহমেদ

ইরফান আহমেদ (); (জন্ম: ২৭ ফেব্রুয়ারি ১৯৮৯) হলেন একজন পাকিস্তানি বংশোদ্ভূত আন্তর্জাতিক ক্রিকেটার যিনি এখনও পর্যন্ত হংকং জাতীয় ক্রিকেট দল-এর হয়ে ২টি একদিনের আন্তর্জাতিক ম্যাচ খেলেছেন। তিনি একজন ডানহাতি ব্যাটসম্যান এবং ডানহাতি ফাস্ট মিডিয়াম বোলার হিসাবে ভূমিকা পালন করছেন।
ইরফানের ওডিআই ক্রিকেট প্রতিযোগিতায় পাকিস্তান দলের বিরুদ্ধে ২৪ জুন ২০০৮ সালে অভিষেক হয়। তবে তিনি অভিষেক ম্যাচে ০ রানে আউট হলেও তার দ্বিতীয় ও সর্বশেষ ম্যাচে ২৫ রান করেন।
খুশবন্ত সিং

খুশবন্ত সিং ভারতের বিখ্যাত রম্যলেখক ও সাংবাদিকদের একজন। ১৯১৫ সালের ২ ফেব্রুয়ারি তিনি অবিভক্ত ভারতের পাঞ্চাবের হাদালিতে জন্ম গ্রহণ করেন। ১৯৪৭ সালে ভারত বিভক্তির পর অঞ্চলটি পাকিস্তানের অধীনে চলে যায়।
তিনি সংবাদপত্র যোজনা’র প্রতিষ্ঠাতা সম্পাদক। এছাড়াও ভারতের ‘দ্য ন্যাশনাল হেরাল্ড’ ও ‘দ্য হিন্দুস্তান টাইমস’ও সম্পাদনা করেছেন। ১৯৮০ থেকে ১৯৮৬ সাল পর্যন্ত তিনি ভারতের লোকসভার সদস্য ছিলেন।
তাঁর লেখা জনপ্রিয় বইগুলোর মধ্যে অন্যতম "ট্রেন টু পাকিস্তান", "আই শ্যাল নট হিয়ার দ্য নাইটিঙ্গেল" এবং "দিল্লি"। খুশবন্ত ৯৫ বছর বয়সে ‘দ্য সানসেট ক্লাব’ উপন্যাস লেখেন। এছাড়াও তার ননফিকশন দুইখণ্ডের রচনা, ‘অ্যা হিস্টরি অব দ্য শিখস’ ছাড়াও অনুবাদ, সাম্প্রতিক ঘটনাবলী নিয়ে লেখা, উর্দু কবিতা সব মিলিয়ে তার লেখার পরিমাণ অনেক। ২০০২ সালে পেঙ্গুইন থেকে তার আত্মজীবনী ‘ট্রুথ, লাভ অ্যান্ড এ লিটল ম্যালিস’ প্রকাশিত হয়।
১৯৭৪ সালে খুশবন্ত ভারতের তৃতীয় সর্বোচ্চ রাষ্ট্রীয় বেসামরিক পদক পদ্মভূষণ অর্জন করেন। কিন্তু অমৃতসরের স্বর্ণ মন্দিরে ভারতীয় সেনাবাহিনীর অভিযানের প্রতিবাদে ১৯৮৪ সালে তিনি পদ্মভুষণ ফিরিয়ে দেন।
২০০৭ সালে তিনি দেশটির দ্বিতীয় সর্বোচ্চ রাষ্ট্রীয় বেসামরিক পদক পদ্মবিভূষণে সম্মানিত হন।
রোসা সেনসাত

তিনি শিক্ষার উপরে পড়াশোনা করেন বার্সেলোনা এবং মাদ্রিদ-এর "কেন্দ্রীয় শিক্ষানীতি বিদ্যালয়"-এ ("Escuela Central de Magisterio")। এরপর তিনি জেনেভার ইনস্টিটিউট রোঁসে এবং অন্যান্য ইউরোপীয় বিদ্যালয়ে পড়াশোনা করেন যেখানে তিনি শিক্ষার বিভিন্ন ধারা সম্পর্কে জানেন।
১৯০০ সালে তিনি পাবলিক পরীক্ষায় পাস করেন এবং এর ফলে তিনি আলাকান্ট-এ প্রধান শিক্ষিকা হন। ১৯০৩ সালে তিনি ডেভিড ফেরেরকে বিয়ে করেন এবং এই দম্পতি বার্সেলোনায় দিরে আসে। এর একবছরের মাথায় তাদের প্রথম কণ্যা অ্যাঞ্জেলস ফেরের আই সেনসাত জন্মগ্রহণ করেন।
রোসা নতুন শিক্ষার ধারা প্রচার করেন এবং ১৯১৪ সালে তিনি বার্সেলোনার "এসকোলা দ্য বস্ক" ("Escola de Bosc")-এর মেয়েদের শাখার প্রথম পরিচালক হন। ১৯২১ সালে তাকে বার্সেলোনার ১৯০৯ সালে ফ্রান্সিসকা বোনেম্যাঁসন কর্তৃক প্রতিষ্ঠিত "ইনস্টিটিউট দ্য কালচারা আই বাইবলিওটেকা পপুলার দ্য লাঁ দোনা" প্রতিষ্ঠানটির জন্য শিক্ষানীতি প্রবর্তন করার জন্য বলা হয়। এই প্রতিষ্ঠানটি ইউরোপের প্রথম বিশেষ করে নারীদের সংস্কৃতি ও কর্মজীবনের উপর দৃষ্টি রাখা প্রতিষ্ঠান। এই সময়ে রোসা সেনসাত "ম্যানকোমিউনেট দ্য কাতালুনিয়া"র শিক্ষামূলক অনুষ্ঠান, "ইনস্টিটিউট দ্য কালচারা আই বাইবলিওটেকা পপুলার দ্য লাঁ দোনা" এবং গ্রীষ্মকালীন বিদ্যালয়ের জন্য বিভিন্ন কোর্স এবং সম্মেলনের আয়োজন করেন। তিনি শিক্ষাবিষয়ক বিভিন্ন আন্তর্জাতিক সম্মেলনের অংশগ্রহণ করেন। তন্মধ্যে "প্রাথমিক শিক্ষার উপর প্রথম জাতীয় সম্মেলন" (বার্সেলোনা, ১৯০৯), "এনসেইনমেন্ট মিনাজার"-এর উপর ৩য় আন্তর্জাতিক সম্মেলন (প্যারিস, ১৯২২) এবং "একোলাস নৌভেলিস" সম্মেলন" (নাইস, ১৯৩২) উল্লেখযোগ্য।
সেনসাত "এসকোলা দ্য বস্ক"-এর প্রধান শিক্ষিকার পদ ১৯৩০ সাল পর্যন্ত ধরে রাখেন, যদ্দিন না তিনি বার্সেলোনার গ্রুপ এসকোলার মিঁলে আই ফোনতানালস-এর সভাপতি হন। স্প্যানিশ সিভিল যুদ্ধ এবং এরপর গুরুতর প্রভাবিত হবার পর ১৯৩৯ সালে তিনি অবসর নেন।
১৯৫৫ সালে একদল শিক্ষক "এসকোলা দ্য মিস্টেস রোসা সেনসাত" ("রোসা সেনসাত শিক্ষক বিদ্যালয়") প্রতিষ্ঠা করেন। এর মূল উদ্দেশ্য ছিল রোসার নতুন শিক্ষার ধারা প্রচার এবং তার বিদ্যালয় পরিচালনার সক্ষমতাকে স্মরণ করা।